title: Nanban-kaupan kausi

text: "Nanban" (南蛮, "eteläiset barbaarit") on japanilainen sana, joka alun perin viittasi etelä- ja kaakkoisaasialaisiin ihmisiin. Se jäljitteli kiinalaista käytäntöä, jossa ympäröiville "barbaareille" oli neljässä ilmansuunnassa jokaiselle oma nimityksensä. Japanissa sana sai uuden merkityksen, kun se alkoi tarkoittaa eurooppalaisia, joista ensimmäiset saapuivat Japaniin vuonna 1543 ensin Portugalista, sitten Espanjasta ja myöhemmin Alankomaista ja Englannista. Sanaa "nanban" pidettiin uusille vierailijoille sopivana, sillä he tulivat laivoilla etelästä, ja heidän tapansa olivat japanilaisesta näkökulmasta sivistymättömiä.


title: Nanban-kaupan kausi

text: Japanissa suhtauduttiin aluksi hämmentyneesti maahan saapuneiden ulkomaalaisten tapoja kohtaan:


title: Nanban-kaupan kausi

text: Japanilaiset alkoivat kuitenkin pian omaksua useita vierailijoidensa tuomia tapoja ja teknologioita; sodankäynnissä (hakapyssy, eurooppalaiset laivat), uskonnossa (kristinusko), taiteessa ja kielessä (länsimaisen sanaston lainaaminen japaniin). Monet ulkomaalaiset ystävystyivät japanilaisten hallitsijoiden kanssa, ja heidän taitonsa auttoivat erään jopa samuraiksi asti (William Adams). Hänelle annettiin läänitys Miuran niemellä Edon eteläpuolella.


title: Nanban-kaupan kausi

text: Renessanssin ajan eurooppalaiset suhtautuivat jokseenkin ihailevasti Japaniin. Maata pidettiin rikkaana arvokkaista metalleista, pääasiassa Marco Polon kultaisia temppeleitä ja palatseja kuvailevien kertomusten vuoksi, mutta myös tuliperäiselle maalle tyypillisten pintamalmien yleisyyden takia, ennen kuin syvien kaivosten rakentaminen tuli suuressa mitassa kannattavaksi teollistumisen myötä. Japanista tulikin kuparin ja hopean tärkeä vientimaa.


title: Nanban-kaupan kausi

text:
Japania pidettiin myös sivistyneenä feodaaliyhteiskuntana, jolla oli korkea kulttuuri ja vahva esiteollinen teknologia. Japani oli väkirikkaampi ja kaupungistuneempi kuin mikään länsimainen valtio (1500-luvulla Japanissa oli 26 miljoonaa asukasta, Ranskassa taas 16 miljoonaa ja Englannissa 4,5 miljoonaa). Japanissa oli buddhalaisia "yliopistoja", jotka olivat suurempia kuin mitkään länsimaiset opinahjot, kuten Salamancan yliopisto tai Coimbran yliopisto. Ajan vaikutusvaltaiset eurooppalaiset tarkkailijat olivat jokseenkin yhtä mieltä siitä, että japanilaiset ""eivät vain menesty paremmin kuin muut itämaiset, vaan ohittavat myös eurooppalaiset"" (Alessandro Valignano, 1584, "Historia del Principio y Progreso de la Compañía de Jesús en las Indias Orientales").
Aikaiset eurooppalaiset matkaajat olivat myös hämmästyneitä japanilaisen käsityön ja metallien käsittelyn korkeasta laadusta. Tämä johtui siitä, että Japani on itsessään Eurooppaan verrattuna köyhä luonnonvarojen, erityisesti raudan, suhteen. Japanilaiset olivatkin erityisen säästäväisiä luonnonvarojensa käytössä; kaikki mitä oli piti käyttää taidokkaasti hyödyksi. Maan kupari- ja rautaesineet olivat parhaita maailmassa, aseet terävämpiä kuin missään muualla ja paperiteollisuudelle ei löytynyt kilpailijaa: japanilaiset käyttivät neniensä niistämiseen pehmeitä japaninpaperista tehtyjä "nenäliinoja", kun suuressa osassa länsimaita käytettiin vielä hihoja. Kun samurai Hasekura Tsunenaga vieraili Saint-Tropezissa Ranskassa vuonna 1615, hän sai aikaan sensaation miekkojensa terävyydellä ja kertakäyttöisillä nenäliinoillaan:


title: Nanban-kaupan kausi

text: Japanilaisten sodankäyntitaitoihin kiinnitettiin myös huomiota: ""Espanjalainen kuninkaallinen määräys vuodelta 1609 erityisesti ohjeisti espanjalaisia komentajia Tyynellämerellä 'olemaan uhkaamatta asevoimiemme mainetta hyökkäämällä japanilaista sotilasta vastaan'"" ("Giving up the gun", Noel Perrin). Hollantilaiset käyttivät myöhemmin japanilaisista samuraista koostuvia joukkoja Maustesaarilla taistelussa englantilaisia vastaan.


title: Nanban-kaupan kausi

text:
Pian vuoden 1543 ensimmäisten yhteyksien jälkeen portugalilaisia laivoja alkoi saapua Japaniin. Portugalin ja Goan välillä oli ollut kauppaa jo noin vuodesta 1515. Kolme tai neljä laivaa lähti Lissabonista lastinaan hopeaa ostaakseen Intiasta puuvillaa ja mausteita. Näistä vain yksi laiva jatkoi Kiinaan ostaakseen silkkiä, myös vastineeksi hopeasta. Niinpä ensimmäisten Japaniin saapuneiden laivojen lasti koostui lähes pelkästään kiinalaisesta kauppatavarasta (silkistä ja posliinista). Japanilaiset olivat kiinnostuneita näiden tavaroiden hankkimisesta, mutta rangaistuksena Wokou-merirosvojen ryöstelystä Kiinassa heiltä oli kielletty kaikki yhteydet Kiinaan. Portugalilaiset saivat siis tilaisuuden toimia välittäjinä Aasian kaupassa.
Hankittuaan omistukseensa Macaon vuonna 1557 ja saatuaan kiinalaisten virallisen hyväksynnän Kiinan kauppakumppaneiksi Portugalin kruunu alkoi säädellä japaninkauppaa. Kruunu myi eniten tarjoavalle vuosittaisen "kapteeniuden" Japaniin, mikä käytännössä antoi yksinoikeuden kauppaan yhdelle Japaniin lähtevälle laivalle vuodeksi kerrallaan. Portugalilaiset karrakit olivat suuria laivoja, yleensä kaksi tai kolme kertaa suurempia kuin suuret kaljuunat tai džonkit. Kauppa jatkui lähes keskeytyksittä vuoteen 1638, kunnes se kiellettiin, koska laivat "salakuljettivat Japaniin pappeja".


title: Nanban-kaupan kausi

text: Portugalin kaupalle tuli sen aikana koko ajan enemmän kilpailijoita: kiinalaiset salakuljettajat, japanilaiset punaisen sinetin laivat noin vuodesta 1592 (noin 10 laivaa vuodessa), espanjalaiset laivat Manilasta vuodesta 1600 (noin yksi laiva vuodessa), hollantilaiset vuodesta 1609 ja englantilaiset vuodesta 1613 alkaen (noin yksi laiva vuodessa).


title: Nanban-kaupan kausi

text: Hollantilaiset, joita japanilaiset kutsuivat "nanbanin" sijaan nimellä "kōmō" (紅毛, "punaiset hiukset"), saapuivat maahan vuonna 1600 "Liefde"-aluksella. Heidän kapteeninsa oli William Adams, ensimmäinen Japaniin saapunut englantilainen. Vuonna 1605 Tokugawa Ieyasu lähetti kaksi miestä Liefden miehistöstä Pattaniin kutsuakseen Japaniin hollantilaisia kauppiaita. Pattanin hollantilaisen kauppa-aseman johtaja Victor Sprinckel kuitenkin kieltäytyi, sillä hänellä oli vaikeuksia portugalilaisten kanssa Kaakkois-Aasiassa. Vuonna 1609 hollantilainen Jacques Specx kuitenkin saapui kahden laivan voimin Hiradoon ja sai Adamsin kautta Ieyasulta kauppaetuuksia.


title: Nanban-kaupan kausi

text: Alankomaalaiset ryhtyivät myös merirosvouteen ja meritaisteluihin heikentääkseen portugalilaisten ja espanjalaisten valtaa Tyynellä valtamerellä, ja lopulta heistä tuli ainoita Japaniin päästettyjä ulkomaalaisia vuonna 1638 kahden vuosisadan ajaksi.


title: Nanban-kaupan kausi

text: Muiden asioiden ohella japanilaiset olivat kiinnostuneita portugalilaisten aseista. Ensimmäiset kolme Japaniin päässyttä eurooppalaista olivat portugalilaisia (Fernão Mendes Pinto), jotka tulivat kiinalaisella laivalla eteläiselle Tanegashiman saarelle, ja heillä oli mukanaan hakapyssyjä ja ammuksia. Japani eli juuri Sengoku-kautta ("Maa sodassa -kausi") ja oli sisällissodan keskellä. Japanilaiset tunsivat jo ruudin, ja sitä oli käytetty kiinalaisissa aseissa ja kanuunoissa jo noin 270 vuotta ennen portugalilaisia. Portugalilaiset aseet olivat kuitenkin kevyitä ja niillä oli helppo tähdätä.


title: Nanban-kaupan kausi

text: Kuuluisa Japanin yhdistänyt daimio Oda Nobunaga otti hakapyssyt laajaan käyttöön, ja niillä oli ratkaiseva rooli Nagashinon taistelussa, josta Akira Kurosawa on ohjannut elokuvan "Kagemusha" (Varjosoturi). Vuoden sisällä japanilaiset miekkojenvalmistajat ja sepät onnistuivat kopioimaan portugalilaisten aseiden mekanismin ja aloittamaan massatuotannon. Vain 50 vuotta myöhemmin aseista oli tullut yhtä yleisiä Japanissa kuin missä hyvänsä muussa maailman valtiossa. Aseet olivat tärkeässä asemassa Japanin yhdistymisessä Toyotomi Hideyoshin ja Tokugawa Ieyasun avulla sekä hyökkäyksessä Koreaan vuosina 1592 ja 1597.


title: Nanban-kaupan kausi

text: Eteläisten barbaarien laivoilla oli suuri vaikutus Japanin laivanrakennukseen, ja ne saivat aikaan myös useita japanilaisten retkiä ulkomaille. Bakufut perustivat lisensoitujen punaisten sinettien laivojen ulkomaankauppajärjestelmän. Nämä laivat lähtivät käymään kauppaa ympäri Itä- ja Kaakkois-Aasiaa, ja niissä oli monia länsimaisten laivojen piirteitä kuten purjeet ja tykkien sijoittelu. Ne toivat monia japanilaisia kauppiaita Kaakkois-Aasian satamiin. Heistä tuli joskus suhteellisen vaikutusvaltaisia, kuten seikkailija Yamada Nagamasasta Siamissa, tai myöhemmin suosittuja japanilaisia kansanikoneita, kuten Tenjiku Tokubeista. 1600-luvun alkuun mennessä Bakufut olivat rakentaneet useita täysin Nanban-laivoihin pohjautuneita aluksia, kuten sotalaiva San Juan Bautistan, joka ylitti Tyynen valtameren kaksi kertaa matkalla Meksikoon.


title: Nanban-kaupan kausi

text:
Jesuiitta Francis Xavierin saavuttua maahan vuonna 1549 katolisuudesta tuli merkittävä uskonnollinen voima Japanissa. Vaikka suvaitsevaisuus länsimaisia kirkonmiehiä kohtaan liittyi alun perin kaupankäyntiin, katoliset olivat onnistuneet 1500-luvun loppuun mennessä käännyttämään jo 200 000 japanilaista kristinuskoon, pääasiassa eteläisellä Kyūshūn saarella. Jesuiitat onnistuivat saamaan Nagasakin kauppakaupungin hallintonsa alle.
Ensimmäinen reaktio kampaku Toyotomi Hideyoshilta tuli vuonna 1587, kun hän antoi määräyksen kristinuskon kieltämisestä ja käski kaikkia pappeja lähtemään. Tätä päätöstä ei kuitenkaan seurattu (vain kolme yhteensä 130 jesuiitasta lähti Japanista), ja jesuiitat pystyivät jatkamaan toimintaansa lähes entiseen tapaan.


title: Nanban-kaupan kausi

text: Hideyoshin reaktio muuttui voimakkaammaksi, kun haaksirikkoutunut espanjalainen kaljuuna toi Japaniin fransiskaaneja vuonna 1597. 26 kristittyä (6 fransiskaania, heidän 17 japanilaista oppilastaan ja 3 japanilaista jesuiittaveljestä – maallikkoa, vahingossa) ristiinnaulittiin Nagasakissa 5. helmikuuta 1597. Hideyoshi näyttää tehneen päätöksensä jesuiittojen kehotettua hankkiutumaan eroon kilpailevasta veljeskunnasta ja espanjalaisten kerskuttua sotilaallisen hyökkäyksen seuraavan lähetystyötä. Hän myös halusi saada haltuunsa laivan lastin. Vaikka lähes 100 kirkkoa tuhottiin, suurin osa jesuiitoista jäi maahan.


title: Nanban-kaupan kausi

text: Viimeinen isku kristinuskolle Japanissa tuli Tokugawa Ieyasun kiellettyä uskonnon vuonna 1614. Tämä johti jesuiittojen toiminnan siirtymiseen maan alle ja heidän osallistumiseensa Toyotomi Hideyorin kapinaan Osakan piirityksessä. Katolisuuden sorto alkoi toden teolla Tokugawan kuoleman jälkeen vuonna 1616 – noin 2000 kristittyä kidutettiin ja tapettiin (70 länsimaalaista ja loput japanilaisia) ja loput, noin 200–300 000 kääntyivät uskonnostaan. Viimeinen kristittyjen reaktio sortoon oli Shimabaran kapina vuonna 1637.


title: Nanban-kaupan kausi

text: Joitain Nanban-kauteen liityviä termejä:


title: Nanban-kaupan kausi

text: Kun Tokugawa Ieyasu oli yhdistänyt ja rauhoittanut maan vuonna 1603, Japani alkoi sulkeutua ulkomaalaisilta yhä kasvavan kristinuskon muodostaman uhan vuoksi. Vuoteen 1650 mennessä, lukuun ottamatta alankomaalaisia Dejiman kauppa-asemassa Nagasakissa ja joitakin kiinalaisia kauppiaita, ulkomaalaisia uhkasi kuolemanrangaistus ja kristinuskoon kääntyneitä vainottiin. Matkustaminen ulkomaille ja suurten laivojen rakennus kiellettiin – alkoi eristäytynyt ja rauhallinen Edo-kausi.


title: Nanban-kaupan kausi

text: "Barbaarit" tulivat seuraavan kerran takaisin yli 200 vuoden päästä teollistumisen vahvistamina ja lopettivat Japanin eristäytymispolitiikan, kun Matthew Perry saapui laivastonsa kanssa Tokionlahdelle vuonna 1854.


title: Nanban-kaupan kausi

text: Termi "Nanban" ei kadonnut yleisestä käytöstä ennen Meiji-restauraatiota, kun Japani alkoi länsimaistua ja lopetti lännen pitämisen "sivistymättömänä". Sanat kuten "Yofu" (洋風, "valtamerityyli") ja "Obeifu" (欧米風, "Euroopan-Amerikan tyyli") korvasivat "Nanbanin" suurimmassa osassa sen käyttökohteita.


title: Nanban-kaupan kausi

text: Nykyään sanaa käytetään lähinnä vain historiallisessa kontekstissa, ja sitä pidetään jokseenkin "pittoreskina" ja hellänä – sitä voidaan myös käyttää viittaamaan länsimaalaisiin hieman vitsaillen. Sanaa "Nanban" käytetään myös viittaamaan tietyntyyppisiin Nanban-ruokalajeihin, jotka eivät ole amerikkalaisia tai eurooppalaisia vaan ruokia, joissa käytetään mausteina soijakastikkeen tai mison sijaan yllättäen esim. currya tai viinietikkaa.


title: Jeff Carter

text: Jeff Carter (s. 1. tammikuuta 1985 London, Ontario) on kanadalainen jääkiekkoilija, pelipaikaltaan keskushyökkääjä. Hän pelasi NHL-uransa ensimmäiset kuusi kautta Philadelphia Flyersissä ja edustaa tällä hetkellä Los Angeles Kingsiä. Hän on pelannut yli 900 NHL-ottelua vuodesta 2005 lähtien ja voitti Stanley Cupin Los Angelesissa vuosina 2012 ja 2014.


title: Jeff Carter

text: Ennen NHL-uraansa Carter pelasi vuodet 2001–2005 OHL-junioriliigan Sault Ste. Marie Greyhoundsissa. Hän oli kolmella peräkkäisellä kaudella (2002–2005) joukkueensa paras maalin- ja pisteidentekijä. Kaudella 2002–2003 hän teki 61 ottelussa 71 tehopistettä, kaudella 2003–2004 57 ottelussa 66 tehopistettä ja kaudella 2004–2005 55 ottelussa 74 tehopistettä. Vuonna 2004 Carter valittiin OHL:n toiseen ja vuonna 2005 ensimmäiseen tähdistökentälliseen. Lisäksi hänet palkittiin vuonna 2005 sekä Canadian Hockey Leaguen että OHL:n vuoden herrasmiespelaajan palkinnolla.


title: Jeff Carter

text: Philadelphia Flyers varasi Carterin ensimmäisellä kierroksella numerolla 11. Keväällä 2004 ja 2005 OHL-kauden päätyttyä, hän pelasi Flyersin farmijoukkueessa Philadelphia Phantomsissa AHL:ssä. Keväällä 2005 Phantoms voitti AHL:n mestaruuden, Calder Cupin, ja Carter oli koko liigan tehokkain pelaaja, kun hän teki 23 tehopistettä 21 ottelussa.


title: Jeff Carter

text: Carter pelasi ensimmäisen NHL-ottelunsa syksyllä 2005 ja vakiinnutti heti paikkansa Philadelphia Flyersin vakiokokoonpanossa. Hän teki tulokaskaudellaan, kaudella 2005–2006, 42 tehopistettä 81 runkosarjaottelussa ja oli joukkueensa kolmanneksi paras maalintekijä. NHL:n tulokkaiden pistepörssissä hän oli yhdestoista. Neljännellä NHL-kaudellaan, kaudella 2008–2009, Carter oli Philadelphian paras maalin- ja pisteidentekijä 84 tehopisteellä ja 46 maalilla. NHL:n maalipörssissä hän oli toinen Aleksandr Ovetškinin jälkeen ja pistepörssissä kahdestoista. Samalla kaudella hän pelasi ensimmäisen kerran ssa.


title: Jeff Carter

text: Carter oli Philadelphian paras maalintekijä myös kausilla 2009–2010 ja 2010–2011. Vuonna 2010 Philadelphia pelasi ensimmäistä kertaa Carterin aikana NHL:n loppuotteluissa, mutta hävisi ottelusarjan Chicago Blackhawksille. Carter oli pudotuspelien aikana sivussa 11 ottelusta jalkavamman vuoksi. Carter teki marraskuussa 2010 Philadelphian kanssa 11 vuoden pelaajasopimuksen, joka astui voimaan, kun edellinen sopimus päättyi kesällä 2011. Philadelphia myi Carterin kesäkuussa 2011 Columbus Blue Jacketsiin, josta se sai vaihdossa Jakub Voráčekin ja ensimmäisen sekä kolmannen kierroksen varausoikeudet . Kuuden kauden aikana Philadelphiassa Carter teki 181 maalia 461 ottelussa.


title: Jeff Carter

text: Carterin pelasi Columbuksessa vajaan kauden, sillä helmikuussa 2012, muutama päivä ennen NHL:n siirtorajan umpeutumista, Columbus myi hänet Los Angeles Kingsiin. Kaupassa Columbus sai vaihdossa puolustaja Jack Johnsonin ja ensimmäisen kierroksen varausoikeuden. Kesäkuussa 2012 Los Angeles voitti NHL:n mestaruuden eli Stanley Cupin. Los Angelesissa pelasivat Carterin joukkuetovereina muun muassa Mike Richards ja Simon Gagne, joiden kanssa oli pelannut aiemmin Philadelphiassa.


title: Jeff Carter

text: Carter on edustanut Kanadaa kerran jääkiekon aikuisten arvokilpailuissa, jääkiekon maailmanmestaruuskilpailuissa vuonna 2006. Vuosina 2004 ja 2005 hän edusti Kanadaa jääkiekon nuorten maailmanmestaruuskilpailuissa. Kanada voitti 2004 hopeaa ja 2005 kultaa, ja Carter valittiin molempina vuosina turnauksen tähdistökentälliseen. Hän kuului myös Kanadan kultaa voittaneeseen joukkueeseen jääkiekon alle 18-vuotiaiden maailmanmestaruuskilpailuissa vuonna 2003.


title: Jeff Carter

text: Carter oli mukana olympiakultaa voittaneessa joukkueessa Sotšissa 2014.


title: Pentti Algotinpoika

text: Pentti Algotinpoika () (n. 1330 - 1360 Rönneholm, Skåne) oli Hallandin ja Suomen herttua, Skånen ylikäskynhaltija sekä Norjan, Skoonemaiden ja Ruotsin kuningas Maunu Eerikinpojan suosikki.


title: Pentti Algotinpoika

text: Pentin vaiheista ei ole kovin tarkkaa tietoa. Hän oli isoäitinsä puolelta Sverkerin sukua (kts. eräät esi-isät ja polveutuminen - myös Räävelinmaan herttuoista). Hän oli Maunun mukana Venäjän sotaretkellä 1350, lyötiin ritariksi 1351 ja nimitettiin maan valtaneuvostoon 1352. Suomen herttuaksi hän tuli ilmeisesti 1353, sen lisäksi että hänet oli Maunu tunnustanut Hallandin herttuaksi pari vuotta aiemmin. Suomen herttuan arvonimeä ei ollut kukaan saanut sitten herttua Valdemarin aikojen eli useaan kymmeneen vuoteen. Pentin tukemana kuningas Maunu Eerikinpoika ryhtyi toimiin rälssimiesten anastaman ja kirkon omistaman maaomaisuuden palauttamiseksi valtiolle. Kun kuningas syrjäytettiin 1356, Pentti joutui pakenemaan maasta. Pentin palattua takaisin Skåneen 1360 henkilökohtaiset vihamiehet surmasivat hänet.


title: Pentti Algotinpoika

text: Pentin on väitetty olleen sekä kuningatar Blankan että kuningas Maunu Eerikinpojan rakastaja. Toisen epävarman tiedon mukaan hänen puolisonsa olisi ollut Ingeborg Ulfintytär Sparre.


title: Robert Schul

text: Robert ”Bob” Schul (s. 28. syyskuuta 1937 West Milton, Ohio) on yhdysvaltalainen kestävyys- ja estejuoksija.


title: Robert Schul

text: Schul aloitti juoksuharrastuksen high school -aikoinaan. Yliopistossa opiskellessaan hän keskittyi mailin juoksuun. Myöhemmin hän innostui myös 3 000 metrin estejuoksusta. Koska estejuoksussa kilpailtiin niin harvoin, hän päätti harjoitella myös pidempiä juoksumatkoja. Valmistumisensa jälkeen Schul liittyi Yhdysvaltojen ilmavoimiin vuonna 1961, jolloin hänen harjoittelumahdollisuutensa paranivat. Samana vuonna Schul sijoittui kolmanneksi Yhdysvaltojen mestaruuskilpailujen 3 000 metrin estejuoksussa. Hän kärsi vuosia pahoista loukkaantumisista ja sairauksista, muun muassa mononukleoosista. Hänen valmentajanaan oli tällöin Yhdysvaltoihin muuttanut unkarilainen huippuvalmentaja Mihály Iglói.


title: Robert Schul

text: Vuonna 1964 hän oli vihdoin kunnossa ja teki 5 000 metrin juoksussa uuden Yhdysvaltojen ennätyksen. Seuraavaksi hän rikkoi 29. elokuuta kahden mailin juoksun maailmanennätyksen ajalla 8.26,4. Hän selvisi helposti Yhdysvaltojen olympiajoukkueeseen Tokion olympialaisiin. Olympialaisten 5 000 metrin loppukilpailussa Ranskan Michel Jazy näytti voittavan kilpailun, mutta hän hiipui loppusuoralla ja Schul onnistui ohittamaan hänet. Schulin voittoaika kilpailussa oli 13.48,8. Olympialaisten jälkeen Schul voitti vielä 1965 Yhdysvaltojen mestaruuden kolmen mailin juoksussa, mutta hän ei enää koskaan saavuttanut vuoden 1964 tasoaan.


title: Robert Schul

text: Urheilu-uransa jälkeen Schul on toiminut yleisurheiluvalmentajana.


title: Heinäveden rautatieasema

text: Heinäveden rautatieasema () sijaitsee Suomen rataverkkoon kuuluvalla rataosalla 43 kilometriä Varkaudesta itään. Nimestään huolimatta rautatieasema ei sijaitse lähellä Heinäveden kirkonkylää, vaan matkaa kirkonkylälle on noin neljä kilometriä. Asema on ollut miehittämätön jo 1980-luvun lopulta saakka, mutta kaikki rataosuudella kulkevat henkilöjunat pysähtyvät asemalla. Kermansaven tehtaanmyymälä sijaitsee Raaminmäessä aivan aseman läheisyydessä.


title: Heinäveden rautatieasema

text: Heinäveden asemarakennus ja tavaramakasiini ovat yksityisomistuksessa.


title: Oti

text: Oti on joki Länsi-Afrikassa. Se saa alkunsa Burkina Fasossa, virtaa Togon ja Beninin sekä Togon ja Ghanan rajoilla ja laskee Volta-järveen Ghanassa.


title: Vihtarin rautatieasema

text: Vihtarin rautatieasema () sijaitsee Heinävedellä, noin kaksi kilometriä koilliseen Vihtarin kylän keskuksesta rataosalla . Liikennepaikalla pysähtyy yksi henkilöjuna molempiin suuntiin päivittäin. Asema-alueeseen kuuluu asemarakennuksen lisäksi asuintalo ja vesitorni sekä lukuisia pienempiä rakennuksia.


title: Vihtarin rautatieasema

text: Vihtari oli vanhastaan maanteiden risteyspaikka, jossa Heinäveden kirkonkylästä tullut tie haarautui Savonrannan ja Liperin suuntiin. Tienristeyksen tuntumaan olivat sijoittuneet kestikievari, kansakoulu ja postitoimipaikka. Rautatie linjattiin Varkaudesta Vihtariin länsi-itä-suuntaisena, mutta Vihtarissa se kääntyy jyrkästi kohti pohjoista. Asema sijoitettiin mutkan puolivälissä olevalle suoralle. Asemarakennus valmistui arkkitehti Thure Hellströmin piirustusten mukaan vuonna 1938, ja asema-alueelle rakennettiin myös vesitorni. Junaliikenne Varkaudesta Vihtariin alkoi juuri talvisodan puhjettua joulukuun alussa 1939 ja Vihtarista edelleen Viinijärvelle välirauhan aikana huhtikuussa 1940.


title: Vihtarin rautatieasema

text: Laajojen asumattomien salojen keskellä sijaitsevan Vihtarin aseman ympäristöön ei muodostunut mitään taajamaa, vaan asutus sijaitsi hajallaan aseman ja parin kilometrin päässä olevan tienristeyksen lähistöllä. 1990-luvulla Vihtari oli ainoa miehitetty liikennepaikka Varkauden ja Viinijärven välillä sekä matkustajajunien kohtaamispaikka. Miehitys Vihtarissa lopetettiin vuonna 2003, ja asemarakennus siirtyi Senaatti-kiinteistöille vuonna 2007.


title: Vihtarin rautatieasema

text: Vihtarin rautatieasemalla oli käytössä Suomen rataverkon viimeisiin kuuluvat siipiopastimet eli "semaforit" sekä AGA-kaasuvilkkuvalolaitteella varustetut esiopastimet. Ne poistettiin käytöstä 20. marraskuuta 2003, ja samalla liikennepaikan kampiasetinlaite purettiin. Tulosuuntien siipiopastimet korvattiin kolmivaloisilla pääopastimilla, ja lähtöluvan antaa Pieksämäen kauko-ohjaaja radiolla. Nykyisin liikennettä Vihtarin liikennepaikalla ohjataan kaukokäytöllä Pieksämäen liikenteenohjauskeskuksesta käsin ja asetinlaitteena on Mipro MiSo TCS -tietokoneasetinlaite. Asetinlaitetta ei olla sijoitettu asemarakennuksen sisälle vaan metalliseen konttitilaan. Asemarakennus ei jäänyt kuitenkaan aivan tyhjilleen, se on linjaradion releaseman laitetilana. Liikenteenohjauksen muututtua myös aseman miehitys lopetettiin, lipunmyynti oli loppunut jo vuonna 2000.


title: Vihtarin rautatieasema

text: Raakapuun kuormaus on Vihtarissa lopetettu 2010-luvulla.


title: HAL Laboratory

text: HAL Laboratory, Inc. () on japanilainen videopelejä kehittävä yritys, joka perustettiin 21. helmikuuta 1980. Yrityksen nimi perustuu HAL 9000 -tietokoneeseen, joka nähtiin elokuvassa "". HAL Laboratory tekee sopimuksen alaisena videopelejä Nintendon konsoleille, ja on tunnettu kuuluisasta pelihahmostaan Kirbysta.


title: HAL Laboratory

text: 1990-luvun alkupuolella yritys tuotti joitakin pelejään nimellä "HALKEN". Jotkin heidän varhaisimmistaan peleistä julkaistiin myös "HAL American" nimen alla.


title: HAL Laboratory

text: Yrityksen entinen toimitusjohtaja Satoru Iwata oli myöhemmin Nintendon neljäs toimitusjohtaja.HAL on kehittänyt näitä pelejä yhteistyössä jonkin muun yrityksen kanssa


title: Hahmontunnistus

text: Hahmontunnistus () on koneoppimisen osa-alue, jonka tavoitteena on kehittää datasta malleja tai kaavoja tunnistavia järjestelmiä. Hahmontunnistusta sovelletaan muun muassa tietotekniikassa ja robotiikassa, mutta myös lääketieteessä sekä ihmisen ja koneen vuorovaikutuksen tutkimuksessa.


title: Hahmontunnistus

text: Käytännön esimerkkejä hahmontunnistuksen sovelluksista ovat esimerkiksi puheen automaattinen tallentaminen tekstiksi, kirjasta skannatun tekstin siirtäminen tekstinkäsittelyohjelmaan, ihmisten kasvojen tunnistaminen tai roskapostien tunnistaminen saapuneiden sähköpostien joukosta.


title: Hahmontunnistus

text: Hahmontunnistusjärjestelmä määritellään nelivaiheisena prosessina:


title: Hahmontunnistus

text: Ensimmäisessä vaiheessa hankitaan tarvittava data, pääsääntöisesti mittaamalla fyysisiä suureita ja muuntamalla näin saatu analoginen data digitaaliseen muotoon. Toisessa vaiheessa data esikäsitellään, usein erilaisin digitaalisen signaalinkäsittelyn keinoin, kuten suodatus tai pääkomponenttianalyysi. Kolmannessa vaiheessa esikäsitelty mittausdata kuvataan piirreavaruuteen. Tässä vaiheessa datan voidaan tietyssä mielessä katsoa muuttuvan informaatioksi. Neljännessä vaiheessa piirreavaruuteen kuvatut näytteet luokitellaan kahteen tai useampaan luokkaan käyttäen luokitinta.


title: Hahmontunnistus

text: Hahmontunnistusmenetelmät voidaan jakaa kolmeen luokkaan, jotka ovat tilastollinen hahmontunnistus, syntaktinen hahmontunnistus ja neuraalinen hahmontunnistus. Näistä tilastollisessa hahmontunnistuksessa oletetaan, että etsittävällä hahmolla on tilastollinen jakauma kussakin luokassa, joihin kyseisen piirteen avulla halutaan luokitella. Syntaktinen hahmontunnistus olettaa vastaavasti, että on olemassa jokin rakenne, jonka perusteella luokittelu voidaan tehdä. Neuraalinen hahmontuunistus on näistä kolmesta menetelmästä uusin ja se on käytännössä epälineaarinen regressiomalli, joka osaa itsenäisesti kaivaa datasta olennaiset piirteet ja muodostaa näiden välille monimutkaisia riippuvuussuhteita.


title: Miss Togo

text: Miss Togo on togolainen missikilpailu. Se on järjestetty vuosittain vuodesta 1995 alkaen. Osallistujan on oltava hyväluonteinen, sujuva ranskan puhuja, naimaton, 18–23-vuotias ja vähintään 1,70 metriä pitkä Togon kansalainen.


title: Profeetta Elian kirkko (Viipuri)

text: Profeetta Elian kirkko (aikaisemmin Neitsyt Marian elävöittävän lähteen ikonin kirkko) on ortodoksinen kirkko Viipurissa luovutetussa Karjalassa. Ennen alueluovutuksia Profeetta Elian kirkko oli Viipurin suomalaisen ortodoksiseurakunnan pääkirkko. Kirkko otettiin uudelleen kirkolliseen käyttöön vuonna 1997. Profeetta Elian kirkko sijaitsee entisessä Repolan kaupunginosassa lähellä Papulan kaupunginosaan vievää rautatien ylittävää siltaa.


title: Profeetta Elian kirkko (Viipuri)

text: Kirkon suunnitteli arkkitehti J. Brockmann, mutta piirustuksia ei noudatettu kellotornin osalta. Kirkko rakennettiin tiilestä ja rapattiin. Kirkko valmistui vuonna 1796 ja tuolloin se vihittiin Neitsyt Marian elävöittävän lähteen ikonin muistolle. Kirkkoa korjattiin vuosina 1932–1933 ja 1939.


title: Profeetta Elian kirkko (Viipuri)

text: Profeetta Elian kirkko on suorakaiteenmuotoinen rakennus, jonka länsipäässä on kellotorni ja itäpäässä puoliympyrän muotoisessa apsiksessa alttari. Pääsisäänkäynti on kellotornin alaosassa. Tornin katto on kellomainen ja sen päällä on pieni sipulikupoli, jonka päällä on risti. Kirkkosalissa on satulakatto ja sen keskellä on pienen varren päässä pieni sipulikupoli ja sen päällä risti. Pääovi ja kellotornin avoimet ääniaukot olivat kaariaukkoja ja kirkon ikkunat suorakaiteen muotoisia.


title: Profeetta Elian kirkko (Viipuri)

text: Profeetta Elian kirkon pinta-ala on 241 neliömetriä. Matalaa kirkkosalia kattoi tasakatto, jonka reunat oli holvattu. Tätä holvattua osaa koristivat maalaukset. Ikonostaasi oli yksikerroksinen.


title: Profeetta Elian kirkko (Viipuri)

text: Profeetta Elian kirkkoa korjattiin vuonna 1939 ja kirkossa ehdittiin korjauksen jälkeen pitää vain yksi jumalanpalvelus ennen talvisodan syttymistä. Kirkko ei kärsinyt suuria vaurioita talvisodassa, mutta se paloi Viipurin takaisin valtauksen yhteydessä jatkosodan alussa vuonna 1941. Jäljelle jäi vain tiilirunko.


title: Profeetta Elian kirkko (Viipuri)

text: Venäläiset rakensivat kirkon uudestaan vuonna 1997.


title: Mathilde Krzesinska

text: Mathilde Krzesinska (, ; 31. elokuuta 1872 Ligovo lähellä Pietaria – 7. kesäkuuta 1971 Pariisi), Venäjän keisarillisen baletin "prima ballerina" ja Venäjän kruununperijän Nikolai Aleksandrovišin läheinen ystävä ja rakastajatar, ennen kuin Nikolai avioitui Hessenin prinsessan Alixin kanssa.


title: Mathilde Krzesinska

text: Kuten Mathilde Krzesinskan koko puolalainen perhe, isä Felix Krzesiński, veli Jósef Krzesiński ja vanhempi sisar Julia Krzesińska, Krzesinska itsekin esiintyi Mariinski-teatterissa Pietarissa, jonne hänet hyväksyttiin kesäkuussa 1890. Huolimatta lukuisista jäähyväisesityksistään hän esiintyi vuoteen 1917 asti.


title: Mathilde Krzesinska

text: Krzesinska oli ensimmäinen venäläinen tanssijatar, joka teki 32 fouettéta, mitä pidettiin tuohon aikaan balettitekniikan äärimmäisenä taidonnäytteenä. Aikaisemmin samaan olivat pystyneet vain italialaiset.


title: Mathilde Krzesinska

text: Perintöprinssi Nikolai lahjoitti hänelle yksityistalon Pietarista. Kyseisen rakennuksen parvekkeelta Lenin puhutteli kansaa palattuaan maanpaosta Suomen kautta vuonna 1917.


title: Mathilde Krzesinska

text: Krzesinskalla oli suhde myös kahteen muuhun Venäjän hallitsijasuvun jäseneen, Sergei Mihailovitšiin ja Andrei Vladimirovitšiin. Nikolain serkun suuriruhtinas Andrein kanssa hän matkusti Venetsiaan ja Provenceen, josta suuriruhtinas osti hänelle talon.


title: Mathilde Krzesinska

text: Venäjän vallankumouksen puhjettua vuonna 1917 Krzesinska muutti Ranskan Rivieralle ja myöhemmin Pariisiin, missä hän avioitui vuonna 1921 Andrei Vladimirovitš Romanovin kanssa Andrei tunnusti Krzesinskan pojan Vladimir Romanovsky-Krasinskyn (s. 1902) omakseen. Huhujen mukaan isä olisi voinut olla myös Sergei Mihailovitš, tai jopa tsaari Nikolai itse.


title: Mathilde Krzesinska

text: Vuonna 1929 Mathilde avasi balettikoulun, jossa antoi yksityistunteja. Hänen oppilaisiinsa kuului Margot Fonteyn ja Alicia Markova. Mathilde esiintyi viimeisen kerran 64-vuotiaana Lontoon Covent Gardenissa. Vuonna 1960 hän julkaisi muistelmansa "Souvenirs de la Krzesinska".


title: Mathilde Krzesinska

text: Venäläinen elokuvaohjaaja Aleksei Utšitel on ohjannut Nikolai II:n ja Krzesinskan suhteesta elokuvan Matilda (2017), joka on herättänyt pahennusta Venäjän vanhoillisissa ortodoksipiireissä, koska Nikolai II:n on ortodoksikirkon pyhimys.


title: Bloodhound Gang

text: Bloodhound Gang on yhdysvaltalainen yhtye, joka perustettiin vuonna 1993 Pennsylvaniassa. Yhtyeen musiikki on yhdistelmä punkia, hip hopia, dancea, rockia ja metallia. Bloodhound Gangin levyjä on myyty maailmanlaajuisesti yli kuusi miljoonaa kappaletta.


title: Bloodhound Gang

text: Bloodhound Gang julkaisi kaksi vuotta myöhemmin ensimmäisen pitkäsoittonsa "Use Your Fingers", joka vielä edusti old school hip hoppia. Silloin mukana mukana oli jäsen Daddy Long Legs, joka lähti yhtyeestä erimielisyyksien takia. Yhtye tuli tunnetuksi toisen albuminsa "One Fierce Beer Coaster"in aikoihin sen hittisinglen "Fire Water Burn" siivittämänä. Albumilla yhtye oli jättänyt vanhan old school rapin lähes kokonaan taakseen lisäten hardcore punkia ja rockia. Varsinainen maine kuitenkin tuli yhtyeen kolmannen albumin "Hooray for Boobies"in aikoihin. Albumin tunnettuja kappaleita mm. "The Bad Touch", "The Ballad of Chasey Lain" ja "Mope". Yhtye piti vuoden 2000 jälkeen pitkän tauon. Tauko loppui vuoden 2004 aikana, jolloin yhtye valmisteli uusia kappaleita neljännelle albumilleen.


title: Bloodhound Gang

text: Yhtyeen tunnetuimpia kappaleita ovat mm. "The Bad Touch", "Mope", "The Ballad of Chasey Lain", "I Hope You Die", "Fire Water Burn", "Foxtrot Uniform Charlie Kilo" ja "Uhn Tiss Uhn Tiss Uhn Tiss".


title: Bloodhound Gang

text: 2005 julkaistiin yhtyeen albumi "Hefty Fine". Albumin ensimmäinen single "Foxtrot Uniform Charlie Kilo" sai soittoa musiikkikanavilla. Yhtye sai myös yllättävästi albumin toisesta singlestä "Uhn Tiss Uhn Tiss Uhn Tiss" klubikappaleen, joka parodioi humoristisesti perusklubikappaletta. Yhtye julkaisi singlen "Screwing You on the Beach at Night" 2007, josta tehtiin myös musiikkivideo. Se parodioi Chris Isaakin tunnetuimman kappaleen "Wicked Gamen" musiikkivideota. Yhtye julkaisi vuonna 2015 heidän viidennen albuminsa.


title: Bloodhound Gang

text: Lokakuussa 2008 yhtyeen pitkäaikainen kitaristi Lupus Thunder poistui yhtyeestä ja tilalle tuli Daniel P. Carter.


title: Bloodhound Gang

text: Yhtye on konsertoinut Suomessakin muutamaan otteeseen muun muassa Provinssirockissa vuosina 1999 ja 2000.


title: Bloodhound Gang

text: Haastattelussa 2017, Hasselhoff sanoi yhtyeen jatkavansa toimintansa, vain jos Donald Trump luopuisi presidentin valasta.


title: Pietari–Moskova-rata

text: Pietari–Moskova-rata on Venäjän rataverkkoon kuuluva rautatie. Radan pääteasema on Pietarissa Moskovan asema ja Moskovassa Leningradin rautatieasema. Rata on noin 649 kilometriä pitkä ja kulkee Leningradin, Novgorodin, Tverin ja Moskovan alueen läpi. Tärkeimpiä radan väliasemia ovat Tšudovo, Malaja Višera, Bologoje, Tver ja Klin.


title: Pietari–Moskova-rata

text: Suomen Helsingin ja Moskovan väliä kulkeva Tolstoi-yöpikajuna pysähtyy Pietarin ja Moskovan välillä vain Tverissä.


title: Pietari–Moskova-rata

text: Pietari–Moskova-rata on Venäjän toiseksi vanhin ratalinja. Venäjän ensimmäinen rautatie kulki Pietarista Pauluskoihin ja se valmistui vuonna 1837. Viisi vuotta myöhemmin, 1. helmikuuta 1842, Venäjän tsaari Nikolai I antoi määräyksen Pietari–Moskova-radan rakentamiseksi. Rakentamispäätös aiheutti jonkin verran kiistelyä, koska rautatien pelättiin aiheuttavan yhteiskunnallisia muutoksia, jos kansalaisille sallittaisiin matkustusmahdollisuus. Rata avattiin liikenteelle lähes kymmenen vuotta kestäneiden rakennustöiden valmistuttua 1. marraskuuta 1851. Ensimmäinen matkustajajuna lähti Pietarista kello 11.15 ja saapui Moskovaan seuraavana päivänä kello 9.00. Matka kesti yhteensä 21 tuntia 45 minuuttia, ja keskinopeus oli noin 30 kilometriä tunnissa.


title: Pietari–Moskova-rata

text: Vuosina 1855–1923 rautatietä kutsuttiin nimellä Nikolain rautatie () silloisen hallitsijan Nikolai I:n mukaan.


title: Pietari–Moskova-rata

text: Vuodesta 1931 liikennöi Krasnaja strela -juna (Punainen nuoli), joka lähtee iltaisin Pietarista ja Moskovasta kello 23:55. Matka kestää 8 tuntia keskinopeuden ollessa noin 70 km/h. Vuodesta 1976 lisättiin toinen vuoro, nimeltä "Ekspress", joka lähtee 4 minuuttia Krasnaja strelan jälkeen.


title: Pietari–Moskova-rata

text: Vuonna 2001 otettiin käyttöön Škoda ChS200 -veturia käyttävä Nevsky Express, jonka suurin nopeus on 200 km/h. Siemensin valmistama Sapsan aloitti liikenteen marraskuussa 2009 ja saavuttaa 250 km/h nopeuden.


title: Brownie Brown

text: Brownie Brown on Nintendon Tokioon vuonna 2000 perustama videopelejä kehittävä yritys. Yrityksen henkilöstö koostuu pääosin entisen Square Co., Ltd.:n 2D-artisteista, jotka ovat työskennelleet pelin "Legend of Mana" parissa. Yrityksen neljä perustajajäsentä ovat Squaren suositun "Seiken densetsu" ("Mystic Quest", "Secret of Mana") -pelisarjan kehittäjiä.


title: Äijänsuo

text: Äijänsuo on Raumalla sijaitseva liikuntakeskus, joka käsittää Äijänsuo-areena-jäähallin, Äijänsuon jalkapallostadionin, talviharjoitteluhallin, harjoitusjäähallin ja jalkapallokentän sekä uimahallin.


title: Fernando de Noronha

text: Fernando de Noronha on Brasilialle kuuluva 21 saaren saaristo Atlantin valtameressä, Rio Grande do Norten osavaltion edustalla. Se kuuluu Pernambucoon. Suurin, saaristolle nimensä antanut saari on 26 neliökilometrin kokoinen ja sijaitsee 545 kilometriä Recifestä ja 360 kilometriä Natalista. Vuonna 1988 suurin osa saaristosta julistettiin kansallispuistoksi alueen uhanalaisten eläinten suojelemiseksi.


title: Fernando de Noronha

text: Kansallispuistoksi julistamisesta huolimatta saarten maanpäällinen ekosysteemi ei ole toipunut. Kun saarta käytettiin vankilana, suurin osa alkuperäisestä kasvustosta tuhottiin, jotta karkuun päässeet vangit olisi helpompi löytää. Tämän lisäksi saarelle on levinnyt esimerkiksi pellavaa, jonka runsas leviäminen entisestään vaikeuttaa alkuperäisen kasvuston toipumista.


title: Fernando de Noronha

text: Fernando de Noronha on kansainvälisestikin kuuluisa sukeltamiseen hyvin soveltuvista lämpimistä vesistään. Suurin vedenalainen nähtävyys on 62 metrin syvyyteen vuonna 1987 uponnut brasilialainen korvetti Ipiranga.


title: Fernando de Noronha

text: Fernando de Noronhan samanniminen pääsaari muodostaa 91 prosenttia koko ryhmän pinta-alasta. Sen pinta-ala on 17 neliökilometriä ja väkiluku noin 3 000 (2015).


title: Bergerac

text: Bergerac on BBC:lle vuosina 1981–1991 tehty, 87 jaksoa käsittävä brittiläinen rikosdraamasarja. Sarjan idea oli Robert Banks Stewartin, käsikirjoituksesta vastasivat hänen lisäkseen Jeffrey Caine ja Nick McCarthy. Tapahtumat sijoittuvat Kanaalisaariin kuuluvalle Jerseylle.


title: Bergerac

text: Bergeracin tunnusmelodia on George Fentonin säveltämä ja se sai BAFTA Awards -palkinnon vuonna 1982 kategoriassa ”Best Original Television Music”.


title: Bergerac

text: Suomessa sarjaa on esittänyt Yle TV1, Nelonen ja MTV Sarja.Tähän mennessä Britanniassa on julkaistu viisi ensimmäistä tuotantokautta. Suomenkielisen tekstityksen sisältävä ensimmäisen kauden boksi julkaistiin Suomessa lokakuussa 2007, toisen kauden boksi ilmestyi helmikuussa 2009.


title: Camelot Software Planning

text: Camelot Software Planning on japanilainen videopelejä kehittävä yritys. Vuonna 1991 perustetun Sonic! Software Planning -yrityksen perustajajäsenet perustivat Camelotin vuonna 1994. Se on tunnettu parhaiten Nintendolle tuottamistaan Spin-off-nimikkeistä, kuten "Mario Golf". Ennen yhteistyötään Nintendon kanssa Camelot tuotti pelejä Segan konsoleille sekä PlayStationille.


title: Camelot Software Planning

text: Camelot oli alun perin yksi Segan jaostoista (tunnettiin nimellä "Sonic Software Planning"), ja sen tarkoitus oli luoda peli "Shining in the Darkness" Sega Mega Drivelle. Vuonna 1995 Camelot erosi virallisesti Segasta, mutta suostui olemaan julkaisematta pelejä muille alustoille ja jatkamaan "Shining"-pelien kehitystä. Vuonna 1998 Sega kohdisti resurssinsa uuteen konsoliinsa Sega Dreamcastiin, jättäen Camelotin ja viimeisimmän osan Shining Force III:sta syrjemmälle. Tästä suivaantuneena Camelot teki sopimuksen Nintendon kanssa, mikä johti "Golden Sun" -pelien kehitykseen.


title: Holga

text: Holga on yksinkertainen kiinalaisvalmisteinen muovinen keskikoon filmikamera. Useimmat pitävät Holgaa lelukamerana, mutta Holgalla on myös vahva kannattajajoukko niin sanottujen vakavien valokuvauksen harrastajien keskuudessa. Kameralle tyypillisiä piirteitä ovat vahva vinjetointi, epäterävyys, valovuodot ja vääristymät. Nämä ominaisuudet aiheutuvat kameran valmistuksen olemattomasta laadunvalvonnasta ja ehkä myös osittain heikosta suunnittelusta. Näitä piirteitä pidetään yleensä valokuvan laatua heikentävinä ominaisuuksina, mutta Holgan tapauksessa ne lasketaan usein eduksi. Holgan yksilölliset piirteet tuovat parhaassa tapauksessa huomattavaa lisäarvoa kuvaan.


title: Holga

text: Holga on juontaa juurensa T. M. Leen vuonna 1969 Hongkongiin perustamasta salamalaitetehtaasta. Tehdas valmisti salamalaitteita nimellä WOC (Wing On Cheung) ja käytti yrityksen logona kiinalaisia merkkejä, jotka vastaavat ilmaisua "ho gwong", mikä tarkoittaa "erittäin kirkasta". Yritys siirtyi menestyksekkäästä salamalaitteiden valmistuksesta lopulta myös kameroiden valmistukseen ja kantoninkiinaksi lausuttu yrityksen logo "Hol-gon" vakiintui kameran nimeksi, saaden vielä anglosaksisen kirjoitusasun Holga. Holga-kamera julkaistiin 1982 ja sitä markkinoitiin alun perin halpana opiskelijoille ja keskiluokalle suunnattuna joka perheen kamerana.


title: Holga

text: Holgassa on kiinteä, yksiosainen linssi, jonka polttoväli on 60 mm. Linssi on valmistettu yleensä muovista, mutta joissakin nykymalleissa lasista. Kamerassa on aukkovalinta, jonka kaksi asentoa ovat "aurinkoinen" (f/11) ja "pilvinen" (f/8). Käytännössä on kuitenkin havaittu, ettei aukkokytkimen asento vaikuta lainkaan todellisen aukon kokoon, joka on kiinteästi noin f/13. Linssin heikko optinen laatu aiheuttaa kuvan pehmeyttä ja kromaattista aberraatiota eli väripoikkeamia. Lähes koko linssin muodostama piirtoalue tallentuu filmille ja luo kuvaan Holgalle tyypillisen vinjetoinnin.


title: Holga

text: Kameran runko on täysin muovinen ja mekaaninen. Useimmissa yksilöissä takakansi ja muutama muu sauma vuotaa valoa eikä kameran käyttämä 120-koon rullafilmi pysy riittävän tiukalla keloilla, vaan löystyy irroten filmitasolta. Suljin ja filmin kelaus ovat täysin toisistaan riippumattomat ja mahdollistavat useamman valotuksen samalle ruudulle. Suljinaika on kiinteä ja arviolta 1/100 sekuntia, mutta saattaa vaihdella hieman yksilöstä riippuen.


title: Holga

text: Holga käyttää 120-koon rullafilmiä ja mahdollistaa kuvaamiseen 6x6- tai 6x4,5- formaatissa. Herkkyydeltään ISO 400 vastaavat mustavalkofilmit (esimerkiksi Ilford HP5+, Ilford XP2 Super ja Kodak BW400CN) toimivat usein Holgassa parhaiten.


title: Holga

text: Holga-puristit eivät välttämättä parantele omia kameroitaan millään tavoin, mutta useimmat tekevät helpoimman modifikaation eli teippaavat pahiten valoa vuotavat saumat valoa läpäisemättömällä teipillä. Tähän tarkoitukseen soveltuu hyvin sähköteippi ja eristysnauha. Suositeltavia teippauskohtia ovat ainakin takakannen saumat ja filmin laskuri-ikkuna.


title: Behind the Front

text: Behind The Front on Black Eyed Peasin vuonna 1998 julkaistu debyyttialbumi. Ensimmäinen levy ei ollut vielä suuri menestys. Kappaleessa "Love Won't Wait" on laulamassa R&B- ja soul-tähti Macy Gray.


title: Plateau-Central

text: Plateau-Central on hallintoalue Burkina Fason keskiosassa. Sen pääkaupunki on Ziniaré. Vuoden 2006 väestönlaskennan mukaan alueella on 696 372 asukasta. Sen pinta-ala on 8 571 tai 8 605 neliökilometriä.


title: Plateau-Central

text: Vuonna 2001 perustettu alue käsittää 3,1 prosenttia Burkina Fason pinta-alasta. Se rajoittuu pohjoisessa Nordin ja Centre-Nordin, idässä Centre-Estin, etelässä Centre-Sudin ja Centren ja lännessä Centre-Ouestin alueisiin. Maisemaa leimaavat 300–400 metriä korkea puolitasanko ja tasalakiset kukkulajonot. Jokia ovat osan vuodesta virtaavat Nakambé eli Valkoinen-Volta, Nazinon eli Punainen-Volta, Massili ja Koulottoko.


title: Plateau-Central

text: Ilmasto on sudanilais-sahelilainen. Vuotuinen sademäärä on 600–800 millimetriä. Sadekausi kestää pohjoisessa kesäkuusta syyskuuhun. Kasvillisuus on pensas- ja metsäsavannia, avointa metsää ja galleriametsiä.


title: Plateau-Central

text: Alueeseen kuuluu kolme provinssia, 20 departementtia, kolme kaupunkikuntaa, 17 maalaiskuntaa ja 530 tai 544 kylää. Provinssit ovat Ganzourgou, Kourwéogo ja Oubritenga. Kaupunkeja ovat niiden keskukset Zorgho, Boussé ja Ziniaré.


title: Plateau-Central

text: Alueella asuu 5,0 prosenttia Burkina Fason väestöstä. Kaupunkiväestön osuus on 7,9 prosenttia, mikä on huomattavasti alle maan keskiarvon (22,7 %).


title: Plateau-Central

text: Asukkaat ovat etupäässä moseja. Lisäksi on jonkin verran fulbeja ja bisoja. Puhutuimmat kielet ovat moore (93,3 %), fulani (4,9 %) ja bisa (1,2 %).Muslimeja on 59,6, katolisia 25,3, animisteja 11,0 ja protestantteja 3,4 prosenttia.


title: Plateau-Central

text: Väestöstä 94 prosenttia harjoittaa maanviljelyä ja karjanhoitoa. Muita elinkeinoja ovat kalastus, käsityöammatit, kaupankäynti ja teollisuus. Talouteen vaikuttaa maan pääkaupungin Ouagadougoun läheisyys.


title: Plateau-Central

text: Alueen nähtävyyksiä ovat Laongon graniittiveistokset, Manégan museo ja Ziniarén eläinpuisto.


title: Ian Stewart (juoksija)

text: Ian Stewart (s. 15. tammikuuta 1949 Handsworth, Birmingham) on skotlantilainen kestävyys-, maasto- ja keskimatkojen juoksija.


title: Ian Stewart (juoksija)

text: Stewart aloitti juoksuharrastuksen nuoruudessaan veljensä Peterin kanssa. Hän voitti 1966 Midlandsin nuorten mestaruuden ja 1968 Midlandsin ja Yhdistyneen kuningaskunnan nuorten mestaruuden. Stewart luki artikkelin yhdysvaltalaisesta maileri Jim Ryunista, jonka jälkeen hän alkoi harjoitella Ryunin tapaan erittäin kovaa. Tuloksia tuli jo vuonna 1969, kun hän voitti keväällä sisäratojen Euroopan mestaruuden 3 000 metrin juoksussa uudella Yhdistyneen kuningaskunnan ennätyksellä 7.55,4. 11. kesäkuuta samana vuonna Stewartista ja hänen veljestään tuli ensimmäiset veljekset, jotka juoksivat mailin alle neljään minuuttiin, kun Ian kellotti ajan 3.57,3 ja Peter 3.57,7. Elokuussa Stewart voitti ensimmäisen Yhdistyneen kuningaskuntien amatöörimestaruuden voittamalla 5 000 metrin juoksun ajalla 13.39,8. Saman vuoden EM-kisoissa hän voitti 5 000 metriä ajalla 13.44,8.


title: Ian Stewart (juoksija)

text: Vuonna 1970 Stewart osallistui Kansainyhteisön kisoihin, joissa häntä vastaan asettuivat 5 000 metrillä muun muassa samoissa kisoissa 1 500 metriä voittanut Kipchoge Keino ja Australian Ron Clarke. Stewart aloitti loppukirinsä 450 metriä ennen maalia ja voitti kilpailun Euroopan ennätysajalla 13.22,8. Aika oli maailmantilaston toiseksi nopein.


title: Ian Stewart (juoksija)

text: 1971 Stewart voitti Yhdistyneen kuningaskunnan hallimestaruuden 3 000 metrillä ajalla 7.50,0. Münchenin olympialaisissa Stewart sijoittui Lasse Virénin voittamassa 5 000 metrin kilpailussa pronssille ohittaen Steve Prefontainen loppusuoralla. Stewartin loppuaika oli 13.27,6. Vuonna 1974 hän sijoittui Kansainyhteisön kisoissa 5 000 metrillä viidenneksi ja 10 000 metrin juoksussa kuudenneksi, jonka jälkeen hän alkoi harrastaa kilpapyöräilyä.


title: Ian Stewart (juoksija)

text: Stewart palasi yleisurheilun pariin vuonna 1975, kun hän voitti Euroopan hallimestaruuden 3 000 metrillä ja voitti maastojuoksun MM-kultaa. Stewart ei selviytynyt Montrealin olympialaisten 10 000 metrin kilpailuun, sillä hän oli loukkaantuneena olympiakarsintojen aikaan. Hänet kuitenkin nimitettiin olympiajoukkueeseen 5 000 metrille. Stewart oli kärjen tuntumassa vielä kierros ennen maalia, mutta Lasse Virén nousi neljänteen olympiakultaansa ja Stewart putosi lopulta seitsemänneksi.


title: Ian Stewart (juoksija)

text: Vuonna 1977 Stewart juoksi 8. toukokuuta 10 mailin maantiejuoksussa ajan 45.13. Myöhemmin samana vuonna hän teki ennätyksensä 10 000 metrin juoksussa ajalla 27.43. Urheilu-uransa jälkeen Stewart on toiminut Yhdistyneen kuningaskunnan yleisurheiluliiton kilpailujohtajana.


title: Pohjois-Satakunta

text: Pohjois-Satakunta oli Ikaalisiin ja Jämijärvelle levinnyt paikallislehti. Se ilmestyi kaksi kertaa viikossa, tiistaisin ja torstaisin eurotabloid-kokoisena. Lisäksi ajoittain painettiin erikoisnumeroita joita myytiin lähipaikkakunnilla. Lehden keskimääräinen levikki oli 4464 kpl (LT 2014).


title: Pohjois-Satakunta

text: Päätoimittaja, toimitusjohtaja (yhteinen Hämeenkyrön Sanomien kanssa): Katri Linnikko, edeltäjä Kari MäkeläToimittajat: Terhi Palonen, Päivi Seppälä ja Liisa Raipala


title: Pohjois-Satakunta

text:
Ikaalisten ja Jämijärven paikallislehti Pohjois-Satakunta
alkoi ilmestyä Ikaalinen-nimisenä vuoden 1914 alusta ja
sitä ennen jo näytenumero 19.12.1913. Pohjois-Satakunta
on neljänneksi vanhin Suomessa yhtäjaksoisesti ilmestyneistä
paikallislehdistä. Lehden levikki on noin 6000 kpl. Lehti
jaetaan myös Ikaalisten Kylpylän noin 400 majoitushuoneistoon.


title: Pohjois-Satakunta

text:
Ikaalisten Seudun Matkailulehti
ilmestyi kolme kertaa vuodessa tammikuussa, toukokuun lopussa
ja syyskuussa. Se kertoi elävästi monista
mahdollisuuksista viettää elämysrikasta ja
rentouttavaa lomaa Ikaalisten seudulla tai
piipahtaa katkaisemaan muuten vain työn
aherrusta. Matkailulehti oli luettavissa näköispainoksena
sähköisesti.


title: Pohjois-Satakunta

text: Kesäisin Pohjois-Satakunnassa toimi Nuorten toimitus, jossa kesätyöntekijät toimivat kesätoimittajina lehdessä. Työjakso oli kaksi palkallista viikkoa joiden saldo oli yhteensä 280 euroa.


title: Reino Tolvanen

text: Reino Tolvanen (31. heinäkuuta 1920 Viipuri – 21. marraskuuta 1974 Pretoria, Etelä-Afrikka) oli suomalainen amatöörinäyttelijä. Hän tuli tunnetuksi Edvin Laineen elokuvasta "Tuntematon sotilas", jossa hän näytteli karjalaismies Antero Rokkaa. Sota-aikana Tolvanen oli itse palvellut ilmavoimissa Bristol Blenheim -pommikoneissa tähystäjäupseerina. Sotilasarvoltaan Tolvanen oli vänrikki.


title: Reino Tolvanen

text: Tolvasen lisäksi Rokan rooliin oli ehdolla ammattinäyttelijöitä, kuten Spede Pasanen, Uljas Kandolin ja Heimo Lepistö. Tolvasen etu oli kuitenkin se, että hän oli hakijoista ainoa, joka osasi Karjalan murretta.


title: Reino Tolvanen

text: Vuonna 1957 Tolvanen teki avustajan roolin komediaelokuvassa "Rakas varkaani". Hän muutti vuonna 1959 Kaija-vaimonsa kanssa Australiaan, jossa hän työskenteli Wollongongin terästehtaan varastokirjurina. Australiassa Tolvasille syntyi kolme poikaa. Vuonna 1970 perhe muutti Etelä-Afrikkaan.


title: Reino Tolvanen

text: Reino Tolvanen kuoli aivoverenvuotoon Pretoriassa. Hänet on haudattu vuonna 1975 Lepolan hautausmaalle Lappeenrannassa. Hän oli ammatiltaan agronomi.


title: Viinikkala

text: Viinikkala () on kaupunginosa Vantaalla, Vantaanjoen itäpuolella ja Helsinki-Vantaan lentoaseman länsipuolella. Kaupunginosa sijaitsee pääosin Kehä III:n pohjoispuolella ja lukeutuu suurelta osin lentoaseman melualueisiin. Kaupunginosassa, lähinnä sen hiljaisimmassa eteläosassa, asuu noin 80 henkeä. Työllistäjänä Viinikkala on merkittävä: työpaikkoja se tarjoaa yli 4 500:lle (2013).


title: Viinikkala

text: Viinikkalan länsiosa kuuluu "Vantaanjokilaakson maisemansuojelualue"eseen. Viinikan alueen pohjoislaidalla "Viinikanmetsän" maisemissa on reheviä, kasvistoltaan merkittäviä lehtoja. Siellä kasvaa muun muassa lehmuksia, raitoja, vaahteroita, pähkinäpensasta, lehtosinijuurta, lehtokieloa, lehtoimikkää, mustakonnanmarjaa ja metsäorvokkia.


title: Viinikkala

text: Uudenmaan historiassa merkittävä, jo kivikautisena asuinpaikkana tunnettu Vantaankoski on itärannaltaan Viinikkalaa. Kaupunginosa on saanut nimensä Viinikkalan kylästä, joka sijaitsee Kuninkaantien pohjoispuolella lähellä koskea.


title: Viinikkala

text: Padotun kosken partaalla, vielä 1960-luvulla viilatehtaana palvelleessa teollisuusrakennuksessa toimii nykyään "Kuninkaan Lohet Oy":n 135-paikkainen tilausravintola ja ohjelmapalveluyritys. Sen vieressä, entisen ruotsinkielisen kansakoulun tiloissa sijaitsee yrityksen tilausravintola (Kuninkaan Kartano), jossa on myös lounastarjoilu arkisin lomakausia lukuun ottamatta.


title: Viinikkala

text: Suurin osa alueen työpaikoista löytyy Kehä III:n ääreltä Tuupakan teollisuusalueelta. Hyvien liikenneyhteyksien äärelle on hakeutunut useita logistiikka-alan yrityksiä, tukkukauppoja sekä korkeaa teknologiaa hyödyntäviä yrityksiä. Merkittäviä toimijoita ovat myös muun muassa Postin, DHL:n, DB Schenkerin ja Hobby Hallin logistiikkakeskukset sekä Transdev Vantaa Oy (Tuupakka).


title: Viinikkala

text: Alueella toimii Turvalaaksona turvallisuusalan yrityspuisto, jossa Gemalto Oy:n ja Suomen pankin toimintojen ohella on usean museon kokoelmien säilytystiloja. Turvallisuusalan yrityksistä Avarn Security Finlandilla ja Loomis Suomella on toimintaa Turvalaaksossa. Läheisyydestä löytyy esimerkiksi Forsmanin teetalo.


title: Bridging the Gap

text: Bridging The Gap on Black Eyed Peasin toinen albumi. Musiikillisesti levy kulkee samoilla linjoilla kuin edellinen Behind The Front eli tyyli on funkilla höystettyä hip hopia. Bridging The Gapilla esiintyy paljon muita tunnettuja hip hop-muusikkoja: "Weekends"-kappaleella Esthero, "Get Original" -kappalellaa Chalizna, "Cali To New York" -kappaleella De La Soul, "On My Own" -kappaleella Les Nubians ja Mos Def, "Rap Song"-kappaleella Wyclef Jean ja albumin hittisinglellä, "Request + Line", Macy Gray. Albumi on omistettu Ray Hallowayn muistolle.


title: Kaikkien pyhien kirkko (Viipuri)

text: Kaikkien pyhien kirkko oli ortodoksinen kirkko Viipurissa Ristimäen kaupunginosassa sijainneella Ristimäen hautausmaalla. Se palveli hautausmaakirkkona.


title: Kaikkien pyhien kirkko (Viipuri)

text: Kaikkien pyhien kirkon suunnittelivat arkkitehdit A. Nikulin ja Uno Ullberg. Kirkko rakennettiin tiilistä ja rapattiin vaaleaksi. Kirkon rakentamisen rahoitti kauppaneuvos F. I. Sergejeff. Viipurin hiippakunnan piispa Aleksanteri vihki kirkon käyttöön vuonna 1936.


title: Kaikkien pyhien kirkko (Viipuri)

text: Tyyliltään kirkko edusti muinaisvenäläistä Novgorodin-Pihkovan alueen tyyliä. Malliltaan kirkko oli kuutio, jonka alttarin puoleisessa päässä oli puolipyöreä apsis ja vastakkaisella seinällä nelikulmainen sisäänkäynti. Kirkkosalin katon keskellä oli yksi iso sipulikupoli, jonka räystästä kiersi kaariaiheinen koristemuuraus. Kirkko muistutti paljon Vammelsuun kirkkoa Uudellakirkolla.


title: Kaikkien pyhien kirkko (Viipuri)

text: Kaikkien pyhien kirkon ikonostaasi ja muu sisustus olivat peräisin vuonna 1924 lakkautetusta Viipurin Havin kirkosta. Kirkon pinta-ala oli 300 m².


title: Kaikkien pyhien kirkko (Viipuri)

text: Kaikkien pyhien kirkko raunioitui pahoin talvisodassa. Takaisinvaltauksen jälkeen vuosina 1942-1943 suunniteltiin tiilisen rukoushuoneen rakentamista kirkon rauioita hyväksi käyttäen, mutta alueluovutukset jättivät suunnitelman toteuttamatta.


title: Kaikkien pyhien kirkko (Viipuri)

text: Ristimäen hautausmaalla oli ollut ortodoksikirkko jo ennen Kaikkien pyhien kirkon rakentamista. Viipurin pääkirkkoa korjattiin vuosina 1863-1866 ja korjaustöiden ajaksi rakennettiin väliaikainen puukirkko, joka korjaustöiden valmistuttua siirrettiin Ristimäen hautausmaalle. Kirkko vihittiin Jumalanäiti Kaikkien murheellisten ilo-ikonille. Tämä kirkko ryöstettiin ja poltettiin vuonna 1917. Lisäksi vuonna 1918 Ristimäen hautausmaalle valmistui hirsinen Kaikkien pyhien muistolle pyhitetty rukoushuone.


title: Mpule Kwelagobe

text: Mpule Keneilwe Kwelagobe (s. 14. marraskuuta 1979 Gaborone) on botswanalainen nainen, joka valittiin vuonna 1999 Miss Universumiksi. Hän oli myös Miss Botswana 1997.


title: Mpule Kwelagobe

text: Kwelagobe syntyi Gaboronessa ja muutti vuonna 1997 Lobatseen. Samana vuonna hän osallistui Miss World -kilpailuun, mutta ei voittanut. Vuonna 1999 hänestä tuli ensimmäinen Botswanan edustaja Miss Universumissa koko kilpailun historian aikana. Kwelagobe harrastaa urheilua ja musiikkia.


title: Plastinka Records

text: Plastinka Records on suomalainen indie-levy-yhtiö. Yhtiön perustivat vuonna 2000 suomalaiset tuottajat Kalle Chydenius ja Kim Kuusi. Plastinka Recordsin omistaa Musicmakers Oy.


title: Kaikkien pyhien kirkko

text: Kaikkien pyhien kirkko voi viitata muun muassa seuraaviin kirkkorakennuksiin:


title: Kaikkien pyhien kirkko

text: Suomessa ja luovutetuilla alueilla on tai on ollut useita Kaikkien pyhien kirkkoja:


title: Natalie Glebova

text: Natalie Glebova, syntyjään Natalia Vladimirovna Glebova (, s. 11. marraskuuta 1981 Tuapse, Venäjän SFNT, Neuvostoliitto) on kanadalainen malli, joka voitti Miss Universum -kilpailun vuonna 2005.


title: Natalie Glebova

text: Glebova syntyi Tuapsen kaupungissa Venäjällä, mutta muutti 12-vuotiaana perheineen Torontoon. Hänestä tuli vuonna 2005 Karen Baldwinin jälkeen toinen Miss Universumiksi valittu kanadalainen. Hän soittaa myös pianoa.


title: Natalie Glebova

text: Glebova oli marraskuusta 2007 naimisissa thaimaalaisen tennispelaajan Paradorn Srichaphanin kanssa. Heidän erostaan ilmoitettiin vuonna 2011. Vuonna 2008 hän kilpaili Pailin Rungratanasunthornin kanssa The Amazing Race Asian kolmannella tuotantokaudella.


title: Kim Liljeqvist

text: Kim Liljeqvist (s. 27. huhtikuuta 1978 Kotka) on entinen suomalainen jalkapalloilija. Hän oli pelipaikaltaan hyökkääjä.


title: Kim Liljeqvist

text: Liljeqvist on edustanut Pyhtään Jalkapalloklubia, Peli-Karhuja, Kotkan Työväen Palloilijoita, FC KooTeePeetä, Kotkan Reipasta ja Kotkan Työväen Palloilijoita. Liljeqvist siirtyi keväällä 2006 määräaikaisella pelaajasiirrolla Vitosen Kotkan Reippaaseen. Edustusoikeus palautui kauden lopulla FC KooTeePeelle, jota Liljeqvist edusti Veikkausliigan kauden 2006 kahdella viimeisellä kierroksella. Veikkausliigassa hän on pelannut 110 ottelua ja tehnyt 27 maalia.


title: Kim Liljeqvist

text: Ammatiltaan Liljeqvist on poliisi.


title: Tyynykirja

text: Tyynykirja tai "päänaluskirja" on kirja, jota pidetään nimensä mukaisesti tyynyn alla. Kyseessä on japanilainen perinne, jonka merkitys on muuttunut vuosisatojen kuluessa.


title: Tyynykirja

text:
Keskiajalla se oli muisti- tai päiväkirja, jota säilytettiin laatikkomaisen niskatuen sisällä. Päänaluskirjan tyylinimitys on "suihutsu" "siveltimen työtä", ja se tarkoittaa satunnaisia merkintöjä ja mietelmiä.
Myöhäisempi merkitys on eroottisten ohjeiden opas, joka annettiin morsiamelle, opastamaan häntä hääyön tapahtumista ja aviomiehen miellyttämisestä.


title: Tyynykirja

text: Kuuluisin nykyaikaan säilynyt tyynykirja on keisarinna Fujiwara-no-Sadakon hovinaisen Sei Shōnagonin muistikirja.


title: Lara Dutta

text: Lara Dutta Bhupathi (s. 16. huhtikuuta 1978 Ghaziabad, Uttar Pradesh) on intialainen näyttelijä, malli ja Miss Universum vuodelta 2000.


title: Lara Dutta

text: Dutta muutti perheensä kanssa Ghaziabadista Bangaloreen vuonna 1981. Hän opiskeli taloustieteitä. Hän voitti Gladrags Megamodel -kilpailun vuonna 1995 ja Miss Intercontinental -kilpailun vuonna 1997. Dutta kruunattiin Miss Intiaksi vuonna 2000, minkä jälkeen hän voitti Miss Universum -kilpailun toisena intialaisena. Voitettuaan Miss Universum -tittelin hänestä tuli UNFPA:n hyvän tahdon lähettiläs. Hänen ensimmäinen elokuvansa oli "Andaaz" vuonna 2003 ja hän voitti parhaan naistulokkaan Filmfare Awards -palkinnon.


title: Lara Dutta

text: Lara Dutta kihlautui intialaisen tennispelaajan Mahesh Bhupathin kanssa syyskuussa 2010. Heidät vihittiin siviiliseremoniassa 16. helmikuuta 2011, mitä seurasi kristillinen seremonia Goassa 19. helmikuuta 2011. Dutta vahvisti huhut raskaudestaan 1. elokuuta 2011. Hän synnytti 20. tammikuuta 2012 tyttären, joka sai nimekseen Saira.


title: Bülent Ecevit

text: Bülent Ecevit (28. toukokuuta 1925 Istanbul – 5. marraskuuta 2006) oli turkkilainen poliitikko, joka toimi maansa pääministerinä neljään otteeseen neljän vuosikymmenen aikana.


title: Bülent Ecevit

text: Ecevit pääsi Turkin parlamenttiin ensimmäisen kerran jo vuonna 1957. Vuonna 1974 hän nousi tasavaltalaisen kansanpuolueen johtoon ja pääministeriksi koalitiohallitukseen, joka muistetaan vuoden 1974 Kyproksen kriisistä – hallitus määräsi sotilaallisen operaation estämään Kreikan tukemaa vallankaappausta Kyproksella. Tapahtumat johtivat Kyproksen saaren kahtiajakoon.


title: Bülent Ecevit

text: Ecevitin muut hallituskaudet olivat vuosina 1974, 1977, 1978–1979 ja 1999–2002. Vuonna 2002 hän oli jo silminnähden hauras eikä onnistunut viemään puoluettaan kansalliskokoukseen. Ecevit jättäytyi pois päivänpolitiikasta vuonna 2004.


title: Bülent Ecevit

text: Ecevit opiskeli muun muassa sanskritin, bengalin ja englannin kieltä Lontoon yliopistossa ja käänsi Rabindranath Tagoren, T. S. Eliotin ja Bernard Lewisin runoutta turkiksi. Hän toimi ennen politiikkaan ryhtymistään toimittajana ja kääntäjänä. Hänellä ei ollut yliopistotutkintoa, minkä takia hän ei voinut asettua presidenttiehdokkaaksi.


title: Bülent Ecevit

text: Ecevitiä on luonnehdittu yhdeksi Turkin politiikan merkittävimmistä hahmoista 1900-luvulla. Kulturellina persoonana hän vei maata kohti Eurooppaa. Kyproksen kriisin vuoksi hänen jälkimaineensa on kuitenkin ristiriitainen.


title: Bülent Ecevit

text: Ecevitin puoliso oli vuodesta 1946 lähtien hänen opiskelutoverinsa kuvataiteilija Rahşan Ecevit, joka johti parin vuoden ajan vuonna 1985 perustettua Demokraattista vasemmistopuoluetta.


title: ’Se’ toisesta maailmasta

text: ’Se’ toisesta maailmasta () on vuonna 1951 valmistunut yhdysvaltalainen tieteiskauhuelokuva. Elokuvan ohjasivat Christian Nyby ja Howard Hawks, ja se perustuu John W. Campbellin vuonna 1938 julkaistuun novelliin ”Olento” (”Who Goes There?”). Elokuvan tunnetuin repliikki on lehtimies Scottyn loppukehotus ”Tarkkailkaa taivasta!” (”Watch the Skies!”)


title: ’Se’ toisesta maailmasta

text: John Carpenter ohjasi aiheesta alkuperäistarinalle huomattavasti uskollisemman uudelleenfilmatisoinnin nimellä "The Thing – ”se” jostakin" vuonna 1982.


title: ’Se’ toisesta maailmasta

text: Elokuva sijoittuu Pohjoisnavalle vuonna 1949. Tutkimusaseman miehistö havaitsee jäätikölle syöksyvän tunnistamattoman esineen. Kun miehistö yhdessä paikalle lähetettyjen sotilaiden kanssa löytää esineen jäästä, he tajuavat sen olevan avaruusalus. Retkikunta yrittää räjäyttää aluksen jäästä esiin, mutta räjähdys tuhoaa aluksen.


title: ’Se’ toisesta maailmasta

text: He löytävät kuitenkin jäätyneen avaruusolennon ruumiin ja tuovat sen jääkimpaleen sisällä tutkimusasemalle, missä jää olennon ympäriltä kuitenkin epähuomiossa sulaa. Tällöin hirviö herää eloon ja karkaa lumimyrskyyn. Koirat hyökkäävät olennon kimppuun ja purevat poikki sen toisen käden. Tiedemiehet tutkivat kättä, joka lämmettyään herää henkiin. He toteavat olennon olevan eräänlainen kasvi, joka käyttää verta ravinnokseen.


title: ’Se’ toisesta maailmasta

text: Tiedemiesten ja sotilaiden välille syntyy erimielisyys siitä, tulisiko olento yrittää tuhota. Sitä ei voi tappaa tavallisilla aseilla ja se kykenee kasvattamaan menetetyn kädenkin tilalle uuden. Tutkimusasemalle toistuvasti hyökkäilevä olento yritetään polttaa paloöljyllä, mutta se onnistuu pakenemaan. Se imee veren kuiviin kahdesta tiedemiehestä ja haavoittaa vielä kahta muuta. Lopulta ihmiset onnistuvat rakentamaan olennolle ansan ja tuhoavat sen sähköllä.


title: ’Se’ toisesta maailmasta

text: "Video-oppaassa" vuodelta 1994 Kari Salminen sanoo elokuvan alkuperäisen hiostavan kauhutunnelman olevan yhä omaa luokkaansa ja antaa elokuvalle täydet viisi tähteä.


title: Fatty

text: Fatty tarkoittaa seuraavia henkilöitä:Fattyyn liittyvät myös seuraavat:


Jääkiekon 1. divisioonan maailmanmestaruuskilpailut 2006 pelattiin Amiensissa, Ranskassa (ryhmä A) 24.–30. huhtikuuta 2006 ja Tallinnassa, Virossa (ryhmä B) 23.–29. huhtikuuta 2006. Ryhmien voittajat, edellisvuonna 1. divisioonaan pudonneet Saksa ja Itävalta, nousivat jääkiekon MM-kisoihin vuodeksi 2007. Ryhmien viimeiset, Kroatia ja Israel, putosivat 2. divisioonaan.


title: Jääkiekon 1. divisioonan maailmanmestaruuskilpailut 2006

text: B-ryhmässä Liettua juhli historiansa ensimmäistä maaotteluvoittoa Puolasta numeroin 2-1. NHL-pelaajat Mariusz Czerkawski, Marco Sturm ja Reinhard Divis edustivat maajoukkueitaan turnauksessa, samoin kuin SM-liigassakin nähdyt itävaltalaispelaajat Bernd Brückler ja Oliver Setzinger.


title: Aspö (Korppoo)

text: Aspö (nimen suomenkielinen muoto Haapasaari harvoin käytössä) on kylä samannimisellä saarella Paraisten kaupungissa, entisen Korppoon kunnan alueella Turunmaan saaristossa.


title: Aspö (Korppoo)

text: Aspön kylä on osa Museoviraston valtakunnallisesti merkittäväksi valtakunnalliseksi kulttuuriympäristöksi määrittelemää Länsi-Turunmaan ulkosaariston kyläasautusta ja on tunnettu kauniista valkoisesta kalkkikivikirkostaan, jossa on punainen tiilikatto. Kirkko rakennettiin vuosina 1955-1956. Sitä ennen paikalla on ollut kirkko jo keskiajalta asti. Nykyistä edeltänyt, vuonna 1905 rakennettu kirkko tuhoutui rajuilman kourissa 1949.


title: Aspö (Korppoo)

text: 1910-luvulla venäläiset pitivät saarella vartioasemaa. 1940-luvulla se oli sukellusveneiden satamapaikka.


title: Aspö (Korppoo)

text: Saareen liikennöi Nauvon Pärnäisistä yhteysalus M/S Eivor.


title: Elephunk

text: Elephunk on The Black Eyed Peasin kolmas studioalbumi, joka julkaistiin 24. kesäkuuta 2004. Sen myötä yhtye teki kansainvälisen läpimurtonsa, ja se vaihtoi nimensä nykyiseen muotoonsa "The Black Eyed Peas". Lisäksi yhtyeeseen liittyi uusi naislaulaja, Fergie, entisen taustalaulajan, Kim Hillin, tilalle. Yhtyeen musiikki muuttui hieman dance-tyyppisemmäksi, mutta säilytti The Black Eyed Peasille tyypillisen funkahtavan tyylin tehdä hip hopia. Aiempien levyjen tapaan myös Elephunkilla esiintyi muita artisteja: Papa Roach kappaleella "Anxiety" ja Justin Timberlake kappaleella "Where Is The Love?". Albumia on myyty maailmanlaajuisesti 8,5 miljoonaa kappaletta.


title: Elephunk

text: Kappaleista ”Where Is The Love?”, ”Shut Up”, ”Hey Mama”, ”The Apl Song” ja ”Let's Get It Started” kuvattiin musiikkivideot.


title: Miss Maailma

text: Miss Maailma () on kansainvälinen kauneuskilpailu, jonka perusti Eric Morley Isossa-Britanniassa vuonna 1951. Kilpailu oli alun perin tarkoitus pitää vain kerran, mutta pian siitä päätettiin tehdä jokavuotinen tapahtuma.


title: Miss World (täsmennyssivu)

text: Miss World voi viitata seuraaviin:


title: Radio SUN

text: Radio SUN on Pirkanmaalla ja Pohjois-Satakunnassa sekä Kanta-Hämeen pohjoisosissa toimiva radiokanava, joka tunnettiin aikaisemmin nimellä Radio Satahäme. Aseman nimi muuttui ensin Sun FM:ksi, kun Pohjois-Satakunnan Viestintä Oy aloitti radiotoiminnan Pirkanmaan ja Sata-Hämeen alueilla Sun FM -brandin alla 28. tammikuuta 2005. Vuonna 2006 radion nimeä tarkennettiin nykyiseen muotoonsa (Radio SUN). Radio laajensi kuuluvuusalueensa Valkeakosken seudulle vuoden 2007 alussa.


title: Radio SUN

text: Radio SUN soittaa kotimaista iskelmää ja poppia ja jonkin verran kansainvälisiä kappaleita.


title: Radio SUN

text: Radio Satahäme toimi vuosina 1985–1990 taajuudella 92,9 MHz ja vuosina 1990–1992 taajuudella 98,0 MHz. Radioasema aloitti paikallisradioiden ensimmäisessä aallossa 2. joulukuuta 1985.


title: Radio SUN

text: Radio SUN:n omistaa Pirkanmaan Lehtitalo.


title: Urpo ja Turpo

text: Urpo ja Turpo ovat Hannele Huovin kirjoittamassa lastenkirjasarjassa esiintyvät leikkikarhut. Urpo on harmaa ja töpöhäntäinen ja pitää kukkasista. Turpo on pieni ja ruskea, hurjapäinen seikkailija. Karhut asuvat vihreän talon yläkerrassa lastenhuoneessa. Samassa talossa asuvat myös vanhemmat sekä Poika, Tyttö ja Vauva. Karhujen nimet ovat lähtöisin Hannele Huovin pojan Kuisman leikkikarhuista, joiden nimiksi poika ilmoitti Urpo ja Turpo. Nämä kaksi olemassa olevaa leikkikarhua ovat edelleen tallessa Hannele Huovin työhuoneessa.


title: Urpo ja Turpo

text: Ensimmäinen Urpo ja Turpo -kirja ilmestyi 1987. Kirjan kuvitti Jukka Lemmetty. Karhuista on tehty myös nukkeanimaatio televisioon. Ensimmäinen Urpo ja Turpo -teatteriesitys oli vuonna 1994 Teatteri Eurooppa 4:n lavalla. Sen jälkeen karhut ovat esiintyneet Vaasan kaupunginteatterissa, Jyväskylän kaupunginteatterissa ja Kouvolan teatterissa. Urpo ja Turpo olivat pääosassa myös joulunalla 2005 lähetetyssä radiosarjassa, joiden tekstien pohjalta syntyi myöhemmin teos "Urpon ja Turpon joulu" 2006.


title: Urpo ja Turpo

text: Urpo ja Turpo -kirjojen keskeinen elementti on huumori, joka näyttäytyy lapsille ja aikuisille hieman erilaisessa valossa. Karhuhahmot tutkivat maailmaa lastenhuoneesta käsin ja näkevät arkipäiväiset elementit uudessa, jopa filosofisessa valossa. Niinpä karhut tekevät mäyräkoirasta laivan ja ihmettelevät joulukiireiden alla, kuinka hermon voi menettää.


title: Urpo ja Turpo

text: Urpo ja Turpo -kirjoja on käännetty ainakin ruotsiksi ja viroksi.


title: Urpo ja Turpo

text: Liisa Helminen on tehnyt Urposta ja Turposta 1996–1997 kolmetoistaosaisen lyhytanimaatiosarjan, joka on toteutettu nukkeanimaationa. Sarjassa Urpon ääninäyttelijänä on Seppo Pääkkönen ja Turpon Antti Pääkkönen, jotka ovat veljeksiä. Hannele Huovi kirjoitti itse sarjaan tunnuslaulun, jonka esittää Sonja Lumme.


title: Urpo ja Turpo

text: Vuonna 2018 sai ensi-iltansa Helmisen ohjaama elokuva "Urpo ja Turpo johtolangan jäljillä".


title: Olivia Wilde

text: Olivia Wilde (oik. Olivia Jane Cockburn, s. 10. maaliskuuta 1984 New York, Yhdysvallat) on yhdysvaltalainen näyttelijä. Hän aloitti näyttelemisen 2000-luvun alussa ja on esiintynyt muun muassa televisiosarjoissa "O.C.", "Donnellyn mafiaveljet" ja "House" sekä elokuvissa "Turistas" (2006), "" (2010), "The Next Three Days" (2010), "Cowboys & Aliens" (2011), "The Change-Up" (2011) ja "In Time" (2011). Hän valitsi taiteilijanimensä kirjailija Oscar Wilden innoittamana.


title: Wilhelm von Humboldt

text: Vapaaherra Friedrich Wilhelm Christian Karl Ferdinand von Humboldt (22. kesäkuuta 1767 Potsdam – 8. huhtikuuta 1835 Tegel) oli saksalainen filosofi, diplomaatti, valtiomies ja Berliinin Humboldt-yliopiston perustaja. Goethen ja etenkin Schillerin ystävä muistetaan myös kielitieteilijänä, joka toi baskin kielen Euroopan älymystön tietoisuuteen.


title: Wilhelm von Humboldt

text: Hänen nuorempi veljensä Alexander von Humboldt oli tunnettu luonnontieteilijä ja tutkimusmatkailija.


title: Wilhelm von Humboldt

text: Humboldtin filosofinen pääteos "Ideen zu einem Versuch, die Grenzen der Wirksamkeit des Staats zu bestimmen" ("valtion toiminnan rajoista", 1810) on liberalismin klassikkoja, joka puolustaa yksilönvapautta, valistusajan perintöä. Kirjassaan Humboldt kuvaa klassisen liberalismin kehitystä Euroopassa sekä vapauden roolia yksilön kehityksessä. Hän myös esittää välttämättömät ehdot sille, milloin valtion voidaan sallia rajoittaa yksilön toimintaa, sekä kuvaa, miten valtio voidaan rajoittaa sille sopivaan rooliin.


title: Wilhelm von Humboldt

text: Friedrich Hayek asetti Humboldtin jopa Immanuel Kantin ohitse Saksan suurimpana vapauden filosofina. Humboldt pyrki yhdistämään täydellisyyden tavoittelun negatiiviseen vapauteen.


title: Wilhelm von Humboldt

text: Von Humboldt myös muotoili "tutkimuksen ja opetuksen riippumattomuutta korostavan yliopistoihanteen" ja arvosteli Preussin hyvinvointivaltiota, koska hyvinvointivaltio "johtaa väistämättä kansalaisten passivoitumiseen ja moraaliseen rappioon". Hän myös vastusti valtion puuttumista koulutukseen poikkeuksena yhteiskunta, jossa suurin osa väestöstä on lukutaidottomia.


title: Wilhelm von Humboldt

text: Preussin opetusministerinä hän valvoi sitä lukioiden ja teknillisten korkeakoulujen järjestelmää, joka teki Preussista ja sittemmin Saksan keisarikunnasta maailman tieteellisesti johtavan valtion.


title: Wilhelm von Humboldt

text: Humboldt toimi menestyksekkäästi diplomaattina vuosina 1802–1819, muun muassa suurlähettiläänä Wienissä vuodesta 1812 alkaen, ja hän oli mukana vuoden 1813 Prahan kongressissa liittouttamassa Itävaltaa Preussin ja Venäjän kanssa Napoleonin Ranskaa vastaan sekä rauhansopimuksen allekirjoittajana Pariisissa.


title: Wilhelm von Humboldt

text: Preussin politiikka kuitenkin muuttui jatkuvasti konservatiivisemmaksi, mitä liberaali Humboldt ei voinut hyväksyä, vaan lopulta vuonna 1819 luopui politiikasta ja omistautui täysin kirjallisuudelle ja tutkimukselle.


title: Wilhelm von Humboldt

text: Wilhelm von Humboldt oli kielitieteilijä, joka käänsi Pindarosta ja Aiskhylosta sekä tutki muiden muassa baskin kieltä ja jaavalaista kawi-kieltä.


title: Wilhelm von Humboldt

text: Häntä pidetään ensimmäisenä eurooppalaisena lingvistinä, joka tunnisti kielen sääntöpohjaiseksi järjestelmäksi. 2000-luvun kielentutkimuksessa tämä ajatus on Noam Chomskyn kielen teorian kulmakiviä. Chomsky lainaa taajaan Humboldtin kuvausta kielestä järjestelmänä, jossa äärellisen monesta sanasta voidaan luoda äärettömän monia lauseita.


title: Kari Martikainen

text: Kari Martikainen (s. 15. syyskuuta 1968 Helsinki) on suomalainen valmennuspäällikkö ja jääkiekkopuolustaja. Martikainen on jääkiekon MM-hopeamitalisti vuodelta 1999.


title: Kari Martikainen

text: Martikainen aloitti SM-liiga-uransa melko vanhana. Hän pelasi ensimmäisen pelinsä 23-vuotiaana Jokereissa. Hän oli yksi joukkueen puolustavista tukipilareista 1990-luvun alkuvuosina, ja voitettuaan liigamestaruuden kolme kertaa, hän muutti Sveitsin liigaan, missä hän pelasi SC Rapperswil-Jonassa ja the ZSC Lionsissa. Vuonna 2004 Martikainen palasi Jokereihin kahdeksi kaudeksi. Viimeisen kautensa SM-liigassa hän pelasi 2006–2007 Rauman Lukossa.


title: Kari Martikainen

text: Kesällä 2010 Martikainen valittiin Jokereiden valmennuspäälliköksi. Aikaisemmin hän oli toiminut valmentajana Kiekko-Vantaassa ja valmennuspäällikkönä Etelä-Vantaan Urheilijoissa.


title: Arvi Pajunen

text: Arvi Albert Pajunen (13. maaliskuuta 1895 Ulvila – 10. helmikuuta 1966 Helsinki) oli suomalainen everstiluutnantti ja Suomen ilmavoimien ensimmäinen suomalainen tähystäjä.


title: Arvi Pajunen

text: Pajunen valmistui ylioppilaaksi Porin lyseosta vuonna 1914 ja aloitti lääketieteen opinnot, jotka keskeytyivät, kun hän ensimmäisen maailmansodan puhjettua lähti 30. syyskuuta 1914 Venäjälle sotilaskoulutukseen. Hän oli Tverin ratsuväkiopistossa, ja hänet ylennettiin vänrikiksi 1. lokakuuta 1915. Hän sai komennuksen Riian rintamalle taisteluun Saksan keisarikunnan asevoimia vastaan. Huhtikuussa 1917 hänet siirrettiin Venäjän keisarikunnan ilmavoimiin. Hän sai ylennyksen luutnantiksi 10. toukokuuta 1917. Hän toimi tähystäjänä Venäjän 12. ilmailuosastossa.


title: Arvi Pajunen

text: Pajunen tuli Suomeen 12. tammikuuta 1918 ja liittyi valkoisten joukkoihin luutnanttina. Sisällissodassa hän toimi tykistössä patterinpäällikkönä Vilppulan ja Ruoveden rintamilla, kunnes siirtyi 20. maaliskuuta 1918 vastaperustettuihin valkoisten ilmavoimiin. Hän lensi sotalentoja sekä Tampereen että Antrean rintamilla. Sodan jälkeen hänet nimitettiin Utin lentoaseman päälliköksi, käytännössä 200 punavangin työleirin johtoon. Kenttä palautuikin pian lentokäyttöön, jossa se oli ollut jo punaisten käytössä keväällä 1918. Pajunen ylennettiin kapteeniksi 16.5.1918 ja majuriksi 6.12.1923. Hän sai jatkokoulutusta Ranskassa. Hän oli pommituseskaaderin komentajana Viipurissa, ja hänet siirrettiin Tampereen rykmenttiin vuonna 1925.


title: Arvi Pajunen

text: Myöhemmin Pajunen palveli pitkään Rannikkotykistörykmentti 1:ssä ja oli samalla Suomenlinnan komendanttina. Jatkosodan aikana everstiluutnantti Pajunen oli Päämajan sotapoliisiosaston komentajana. Sodan lopussa hän oli mukana asekätkennässä ja pakeni vähäksi aikaa Ruotsiin, mutta palasi Suomeen keväällä 1945. Punainen Valpo vangitsi hänet elokuussa 1946, mutta hän vapautui kuukauden jatkuneiden kuulustelujen jälkeen. Jäätyään pois palveluksesta Pajunen asettui asumaan Tornioon.


title: Arvi Pajunen

text: Kenraali Aimo Pajunen oli Arvi Pajusen poika.


title: Jordy

text: Jordy Lemoine (s. 14. tammikuuta 1988, Caen) on ranskalainen laulaja. Hänestä on maininta Guinnessin ennätyskirjassa "nuorimpana soolorap-artistina". Hänen syyskuussa 1993 tekemäänsä singleä "Dur dur d'être bébé" myytiin Ranskassa yli kaksi miljoonaa kappaletta. Myöhemmin kappale nousi Yhdysvaltain hittilistalla sijalle 58. Vuonna 1994 Jordyn esiintyminen Ranskan televisiossa ja radiossa kiellettiin, koska epäiltiin, että hänen vanhempansa yrittivät vain käyttää häntä hyväkseen. Jordy oli poissa julkisuudesta yli kymmenen vuotta. Vuonna 2005 hän kuitenkin esiintyi ranskalaisessa tosi-TV-ohjelmassa "La Ferme Célébrités" ja voitti sen.


title: Antonov An-72

text: Antonov An-72 on neuvostoliittolainen STOL-kuljetuslentokone, jota on varusteltu meri- ja tutkavalvontalentokoneiksi. Antonov An-72:sta on olemassa eri versioita. Antonov An-72S on tärkeiden henkilöiden kuljettamiseksi varusteltu matkustajakone ja Antonov An-72P on merivalvontakone.


title: Antonov An-72

text: Antonov An-72:n rinnalla on valmistettu myös Antonov An-74:ää, jota voidaan käyttää äärimmäisen kylmissä ilmasto-oloissa pohjoisessa.


title: Antonov An-72

text: Suomessa Soder Aviation yritti järjestää Virossa rekisteröidyllä Antonov An-72-100 (ES-NOG) -lentokoneella 2006 edullisia matkoja Helsingistä Kittilään laskettelukeskuksia varten, mutta ilmailuhallitus ei lopuksi myöntänytkään lupaa. Antonov An-72-100 on siviilikäyttöön sertifioitu, mutta se ei ole matkustajakonemalli Antonov An-72S:n tapaan.


title: Monkey Business (albumi)

text: Monkey Business on The Black Eyed Peasin neljäs studioalbumi, joka julkaistiin 25. toukokuuta 2005. Aiemmat levyt ovat olleet will.i.amin tuottamia, mutta Monkey Businessin myötä hänen avukseen tuli Timbaland, joka tunnetaan esimerkiksi Missy Elliottin taustavaikuttajana. Monkey Business jatkaa samalla linjalla kuin aiempi albumi Elephunk: funkahtavaa hip hopia maustettuna dance-vaikutteilla. Kuten aiemminkin, The Black Eyed Peas on saanut tällekin albumilleen mukaan kuuluisia artisteja: Justin Timberlake laulaa kappaleella "My Style", James Brown kappaleella "They Don't Want Music" ja Sting kappaleella "Union". Albumi on myynyt maailmanlaajuisesti 10 miljoonaa kappaletta.


title: Monkey Business (albumi)

text: Kappaleista ”Don’t Phunk with My Heart”, ”Don’t Lie”, ”My Humps”, ”Pump It” ja ”Like That” kuvattiin musiikkivideot.


title: Salonki

text: Salonki on tietynlainen, yleensä hienostunut ja koristeellinen sisätila tai sellaisessa pidettävä kulttuuritilaisuus.


title: Salonki

text: Salonki käsitteenä liittyy erityisesti entisaikojen seurapiirielämään. Salongiksi voidaan kutsua hienoa seurusteluhuonetta, joka on sisustettu esimerkiksi rokokootyylisin kalustein. Salonki voi lisäksi tarkoittaa seurapiirihenkilön (tavallisesti naisen) kotonaan pitämää vastaanottoa, jolla keskustellaan kirjallisista tai taiteellisista kysymyksistä. Kyseessä on elävöittävien ja älyllisten ihmisten seurustelupiiri, jossa osallistujat viihdyttävät toisiaan, lisäävät toistensa tietämystä sekä jalostavat makuaan keskustelun ja lukemisen avulla. Tällaiset salongit liitetään usein 1600- ja 1700-luvun Ranskan kirjallisiin ja filosofisiin piireihin, joissa muun muassa valistusajan ajatukset levisivät.


title: Salonki

text: Salonkeja on voitu käyttää myös taidesalonkeina eli gallerioina. Ranskan taideakatemia alkoi 1600-luvun lopulla järjestää taidenäyttelyitä Pariisin Louvressa, mistä on saanut alkunsa Pariisin salonkina tunnettu näyttelyfoorumi. Palatsin salien (ransk. "salon") käyttö näyttelytilana johti siihen, että itse näyttelyäkin alettiin kutsua "salongiksi". Myöhemmin "salonki"-nimitys yleistyi tarkoittamaan myös muita Pariisissa järjestettyjä yhteisnäyttelyitä. Tunnettuja näyttelyitä ovat muun muassa Reputettujen salonki ("Salon des Refusés"), Syyssalonki ("Salon d'Automne"), Riippumattomien salonki ("Salon des Indépendants") ja Toukokuun salonki ("Salon de Mai").


title: Salonki

text: Salongeiksi voidaan lukea myös


title: Salonki

text: Varsinkin kauneushoitoloiden ja kampaamojen nimissä esiintyy ’salonkia’ tarkoittava sana "salon".


title: Duel of the Fates

text: ”Duel of the Fates” on John Williamsin "Tähtien sota" -sarjaa varten säveltämä kappale.


title: Duel of the Fates

text: Kappaletta soitetaan ensisijaisesti "" -elokuvassa kohtauksessa, jossa Qui-Gon Jinn, Obi-Wan Kenobi ja Darth Maul taistelevat. Se on lisätty "" kohtaukseen, jossa Anakin Skywalker etsii kaapattua äitiään Tatooinella, ja pätkiä soi myös "" Yodan ja Palpatinen taistelun ja yhtäaikaisessa Obi-Wanin ja Anakinin taistelussa.


title: Duel of the Fates

text: Se esiintyy myös muutamissa peleissä, kuten "ssa" ja "Battlefrontissa", sekä "Kloonisodat"-piirretyssä. ”Duel of the Fates” on "Tähtien sota" -sarjassa sikäli epätavallinen kappale, että se ei edusta mitään tiettyä hahmoa, paikkaa tai ryhmää, vaan ainoastaan hyvän ja pahan taistelua. Se on myös yksi suosituimpia Tähtien sota -kappaleita.


title: Suomen ilmavoimien historia

text: Suomen ilmavoimien historia käsittelee Suomen ilmavoimien organisaatiota, kalustohankintoja sekä koulutus- ja taistelutoimintaa puolustushaaran perustamisesta 1918 alkaen.


title: Suomen ilmavoimien historia

text: Suomen hallituksen eli Suomen tasavallan joukkojen, valkoisten lentotoiminta sai alkunsa ruotsalaisista ja venäläisiltä jääneistä koneista. Tammikuussa 1918 muodostetuilla tasavallan joukoilla ei ollut yhtään konetta eikä lentäjää ja tällöin sotilasjohto pyysi Ruotsista apua. Se ei kuitenkaan antanut apua valtiona ja myös aktiivipalvelussa olevia ruotsalaisia lentoupseereja kiellettiin lähtemästä Suomeen. Ensimmäinen kone, N.A.B. Albatros ostettiin ruotsalaisten lahjoitusvaroilla 20. helmikuuta 1918. Kuusi muuta ruotsalaiskonetta saatiin sodan aikana, ensimmäisenä Eric von Rosenin lahjoittama Morane-Saulnier Parasol 6. maaliskuuta, josta muodostui Suomen ilmavoimien vuosipäivä. Tarkoituksena oli käyttää lentokoneita valkoisten tukena, mutta ne eivät olleet sopivia sisällissodan olosuhteisiin.


title: Suomen ilmavoimien historia

text: Suomalaisia ohjaajia ei ollut, vaan koneiden lentäjät ja mekaanikot tulivat Ruotsista. Jääkäreistä luutnantti Bertel Mårtenson oli saanut Saksassa lentäjäkoulutuksen, mutta hän jäi sisällissodan ajaksi Saksaan muun muassa ostamaan lentokoneita Suomelle.


title: Suomen ilmavoimien historia

text: Suomen ilmavoimissa oli sisällissodan aikana:


title: Suomen ilmavoimien historia

text: Ilmavoimien toiminta oli hajanaista tiedustelua, kunnes Saksan asevoimat toivat omat lentokoneensa, mutta niidenkin käyttö oli sodan kulun kannalta merkityksetöntä.


title: Suomen ilmavoimien historia

text: Itsenäisen Suomen ensimmäinen lentoasema sijaitsi Kolhossa sahan rannassa. Sinne rakennettiin vaja kolmea lentokonetta varten. Ensimmäinen lentokone tuotiin Kolhoon rautateitse 7. maaliskuuta 1918. Kymmenen päivää myöhemmin nousi lentokone Kolhossa ensimmäisen kerran Kaijanselän jäältä ilmaan. Suomen ilmavoimat saivat 1918 käyttöönsä yhdeksän venäläisten jättämää Stetinin M-9 -lentokonetta.


title: Suomen ilmavoimien historia

text: Ensimmäinen sotalento suoritettiin Lylyn suuntaan, jossa lentotähystyksen avulla saatiin tietoja punaisten liikkeistä. Taisteluiden siirtyessä kohti Tamperetta siirtyi lentoasema ensin Orivedelle ja sitten Tampereen Kaukajärvelle. Ilma-aseen merkitys sisällissodassa oli olematon. Toki saksalaisilla oli käytössään ”runsaasti” lentokoneita, joita käytettiin myös taistelulentoihin Suomessa.


title: Suomen ilmavoimien historia

text: Suomen ilmavoimia johti 10. maaliskuuta 1918 alkaen ruotsalainen luutnantti John-Allan Hygerth, joka erotettiin 18. huhtikuuta 1918 syynä sopimattomuus hoitamaan virkaansa ja lukuisat lento-onnettomuudet. Seuraava komentaja oli saksalainen kapteeni Carl Seber. Hän toimi komentajana 28. huhtikuuta 1918 – 13. joulukuuta 1918.


title: Suomen ilmavoimien historia

text: Sodan lopussa ilmavoimilla oli 40 konetta, joista 20 sotasaaliskoneita (luku on suurempi kuin punaisten konemäärä, koska koneita löydettiin muun muassa Ahvenanmaalta), viisi venäläisten valkoisiin liittyneiden lentäjien Neuvosto-Venäjältä lentämiä, neljä ruotsalaisten lahjoittamia ja kahdeksan Saksasta ostettua.


title: Suomen ilmavoimien historia

text: Hallituksenvastaiseen kapinaan nousseiden suomalaisten punaisten käyttöön oli jäänyt venäläisten entisiltä sotilaslentoasemilta kaksitoista lentokonetta, joista pääosa oli Stetinin M-9 -lentoveneitä. Punaiset perustivat kolme lento-osastoa, joista Pohjoisen rintaman alaisen Tampereelle, Keskisen rintaman alaisen Kouvolan ja Itäisen rintaman alaisen Viipuriin. Näiden lisäksi perustettiin maaliskuussa 1918 lentokoulu Helsinkiin Hermannin lentoasemalle.


title: Suomen ilmavoimien historia

text: Lentotoiminta alkoi 24. helmikuuta 1918, kun Viipurista lähetettiin viisi Nieuport-lentokonetta Riihimäelle, jonne ne saapuivat seuraavana päivänä . Riihimäelle saapuneista koneista lähetettiin edelleen kaksi konetta Tampereelle ja kolme Kouvolaan. Tampereelle lähetetyt koneet olivat Nieuport-merkkisiä (toinen Nieuport 10 -tiedustelukone ja toinen Nieuport 17 -hävittäjäkone). Tampereelle saapui myös neljä venäläistä lentoupseeria ja kuusi mekaanikkoa. Tampereelta lähti lentokone sotalennolle ensimmäisen kerran 1. maaliskuuta 1918 Naistenlahdelta.


title: Suomen ilmavoimien historia

text: Näiden koneiden lisäksi punaisten itäisen rintaman lento-osastolla oli aluksi käytössään vielä kaksi lentokonetta. Niistä toinen tuhoutui valkoisten tykkitulessa huhtikuussa. Lopuista koneista osa joutui valkoisten haltuun joko jo sodan aikana tai myöhemmin sodan päätyttyä. Osa koneista tuhoutui. Lentotoiminta käsitti tiedustelua, pommitusta, lentolehtisten levitystä ja tykistötulen tähystystä, mutta toiminta oli kaikilla rintamilla tehotonta satunnaista tiedustelutoimintaa lukuun ottamatta. Tämä johtui heikosta johtamisesta, koneiden heikkokuntoisuudesta, huonosta koneiden huollosta ja venäläisten lentäjien välinpitämättömyydestä.


title: Suomen ilmavoimien historia

text: Suomen ilmavoimien ensimmäiset lentotukikohdat olivat Venäjän laivaston jälkeensä jättämiä vesikonetukikohtia. Myös saksalaiset olivat sisällissodan aikana toimineet vesikoneilla muun muassa Helsingistä, Loviisasta, Koivistolta ja Suursaaresta käsin. Kalusto oli näin ollen vesikonevaltaista ja määrärahojen niukkuudesta johtuen vesikonepainotteisuus tuli näkymään myös 1920-luvun kehityksessä ja kalustohankinnoissa.


title: Suomen ilmavoimien historia

text: Kuten kaikkialla maailmassa ensimmäisen maailmansodan jälkeen ilmavoimat olivat ylenkatsottu aselaji. Asemäärärahoja ei juuri ilmavoimiin panostettu, koska päättäjät olivat maa- ja merivoimista. Kutakin konetyyppiä oli Suomen ilmavoimissa tuolloin keskimäärin kaksi kappaletta ja eri konetyyppejä oli toistakymmentä.


title: Suomen ilmavoimien historia

text: Saksalaisen Carl Seberin johtaessa ilmavoimia (28. huhtikuuta 1918 – 13. joulukuuta 1918) Suomeen hankittiin saksalaisilta vallankumouksellisilta matruuseilta Tallinnasta neljä Friedrichschafen-vesitiedustelukonetta ja yksi Rumpler-vesihävittäjä. Saksan tappio maailmansodassa johti siihen, että saksalaiset neuvonantajat joutuivat lähtemään vuoden 1918 lopulla.


title: Suomen ilmavoimien historia

text: Seberin jälkeen ilmavoimien komentajaksi tuli everstiluutnantti T.F. Aminoff (13. joulukuuta 1918 – 10. tammikuuta 1919) ja hänen jälkeensä everstiluutnantti Sixtus Hjellmman, jonka aikana Ilmavoimat saivat ensimmäiset kalustomäärärahansa. Esikuntapäällikkö, jääkärikapteeni Bertel Mårtensson, ehti ostaa Saksasta kolme Fokker D.VII -hävittäjää ja kaksi Albratros-tiedustelukonetta ennen kuin hankintavaltuudet peruutettiin häneltä. Peruutukseen oli syynä Suomeen tulleet ranskalaiset neuvonantajat.


title: Suomen ilmavoimien historia

text: Ranskalaiset laativat huhtikuussa 1919 suunnitelman Suomen ilmavoimien varustamisesta ranskalaisin pyörillä varustetuin konein. Asiassa päädyttiin kompromissiin ja Suomeen ostettiin Ranskasta 20 Breguet XIV -maatiedustelukonetta ja 12 Georges-Levy -lentovenettä. Viimeksi mainituista yhdeksän tuhoutui lyhyen ajan sisällä ja yhdellä ei lennetty lainkaan. Vuonna 1920 hankittiin osin lahjoitusvaroin Italiasta kaksi Savoia S.9 -lentovenettä, jotka tuhoutuivat Alpeilla 7. syyskuuta 1920 siirtolennolla Suomeen.


title: Suomen ilmavoimien historia

text: Vuonna 1919 Suomen ilmavoimat tukivat Neuvosto-Karjalan retkikuntia pommituslennoin. Englannin laivaston lentokoneet suorittivat Suomen ilmavoimien Koiviston tukikohdasta käsin pommituslentoja samaan aikaan. Vastaiskuja tai hävittäjätorjuntaa ei ilmeisesti esiintynyt, mikä oli merkki Neuvosto-Venäjän ilma-aseen rappiotilasta.


title: Suomen ilmavoimien historia

text: 1917–1922 Neuvosto-Venäjän ilma-ase rapistui, mutta 1920-luvun alussa sitä alettiin kehittää, ja sillä oli pian 400 konetta. Tämä oli ainoa potentiaalinen vihollinen Suomen ilmavoimille. Muissa aselajeissa ehkä pohdittiin Ruotsin uhkaa etenkin Ahvenanmaan kysymyksen takia, mutta Suomen ilmavoimat oli tuolloin hyvin ruotsinkielinen ja -mielinen. Neuvosto-Venäjän ilma-aseen rappiotilan takia Suomen ilmavoimien 1920-luvun sekalainen lentokonekalusto ei ollut sotilaallisesti merkittävä heikkous.


title: Suomen ilmavoimien historia

text: Suomen ilmavoimien komentajat olivat pääsääntöisesti entisiä tykistöupseereita ja yleensä eivät olleet saaneet lentokoulutusta. Tämä johti kaluston valinnassa kiinnostukseen pommikoneisiin (Douhetismin vaikutus Suomessa), joka oli myös yleismaailmallinen trendi 1920-luvun alusta 1930-luvun alkupuolelle. Uusien koneiden kehitys oli hidasta koko maailmassa 1920-luvun jälkipuolelle asti. Tällöin muun muassa Neuvostoliitto alkoi voimakkaasti kehittää ilmavoimiensa kalustoa. Suomen ilmavoimien lentokoneista osa suunniteltiin Suomessa 1920-luvun alusta lähtien, osa ostettiin valmiina ulkomailta ja osa valmistettiin lisenssillä Suomessa. Koneita on hankittu sieltä, mistä niitä on saatu niillä varoilla, joita oli käytettävissä.


title: Suomen ilmavoimien historia

text: Majuri Arne Somersalon kaudella (26. lokakuuta 1920 – 2. helmikuuta 1926) ilmavoimille tehtiin useita jopa 10-vuotisia kehitysohjelmia, joita ei kyetty toteuttamaan määrärahojen puutteen vuoksi. Suomessa oli jo kokemusta lentokoneiden korjaus-, kokoonpano- ja pienimuotoisesta rakennustoiminnasta (muun muassa vesilentokoneiden kellukkeita ilmailutelakalla). Tältä pohjalta vuoden 1920 loppupuolella aloitettiin lentokonetehtaan suunnittelu. Tarkoitus oli saada ilmavoimille kalustoa ja säästää rahaa, erityisesti ulkomaan valuuttaa. Hansa-Brandenburg W.33 -koneen lisenssi hankittiin vuonna 1921 ja lentokonetehdas aloitti toimintansa vielä samana vuonna Suomenlinnassa. Se rakensi ilmavoimille vuosina 1922–1926 muun muassa kuusi Caudron G.3 -koulukonetta ja 118 Hansa-vesikonetta.


title: Suomen ilmavoimien historia

text: Somersalo kutsui ensimmäisen maailmansodan yhden johtavista elossaolevan hävittäjä-ässän Emil Thuyn neuvonantajakseen ja hävittäjälentäjäkouluttajaksi Santahaminaan sekä Uttiin. Vuoden 1924 lopussa Thuy lähti Neuvostoliittoon kouluttamaan tulevia Luftwaffe (Wehrmacht)n lentäjiä.


title: Suomen ilmavoimien historia

text: Vuonna 1924 ilmavoimille hankittiin Ranskasta edellisvuonna ostetun koekoneen jatkoksi 18 Gourdou-Leseurre GL-21 -hävittäjää sekä kolme Caudron C.59 ja 30 Caudron C.60 -harjoituskonetta, joista viimeksi mainittuja tehtiin lisäksi lisenssillä 34. Samaan aikaan lentokonetehdas rakensi kaksi kotimaisen hävittäjän prototyyppiä, C.24:n ja C.25:n, jotka eivät kuitenkaan huonon moottorin vuoksi päätyneet sarjavalmistukseen vaan ilmavoimille hankittiin Martinsyde F.4 Buzzard kalustoa vanhenevan Gourdou-Lesseure -kaluston tilalle vuonna 1927.


title: Suomen ilmavoimien historia

text: Vuonna 1924 Suomeen kutsuttiin brittiläisiä neuvonantajia, jotka saivat ohjenuorakseen Suomen taloudellisen kantokyvyn huomioon ottamisen suunnitelmia tehdessään. Britit tekivätkin lyhyen tähtäimen ohjelman, joka perustui yhteen maa- ja kolmeen meritukikohtaan. Britit itse olivat siirtymässä maakoneisiin mutta he ymmärsivät, ettei Suomella ollut siihen vielä varaa. Tämä väliaikaiseksi tarkoitettu suunnitelma ymmärrettiin väärin pidemmän ajan ohjelmaksi ja se tuli vaikuttamaan Suomen ilmavoimien kehitykseen 1930-luvun alkuun saakka. Brittien suunnitelmat eivät miellyttäneet Somersaloa, joka erosi.


title: Suomen ilmavoimien historia

text: Vuosina 1926–1927 lentokonetehdas rakensi kolme kotimaisen IVL Haukka -hävittäjäkoneen prototyyppiä, mutta vuonna 1928 päädyttiin hankkimaan brittiläisen Gloster Gamecock II:n lisenssi. Glosterin toimittaman koekoneen (GL-38) ja mallikoneen (GL-43) lisäksi lentokonetehdas valmisti vuosina 1929–1930 15 sarjakonetta.


title: Suomen ilmavoimien historia

text: Breguet -tiedustelukoneen tilalle päätettiin hankkia 1925 Koolhooven FK.31 -koneita. Kaksi mallikonetta saapui Suomeen 1926 ja lentokonetehdas rakensi neljä lisenssikonetta 1929–1930. Koolhovenien myöhästyttyä päätettiin Breguet-kaluston tilalle hankkia väliaikaiseksi ratkaisuksi kahdeksan tšekkiläistä Aero A-11 -konetta vuonna 1927 ja tuon hankinnan jatkoksi 16 Aero A-32 -konetta vuosina 1929–1930. Hollantilaiset olivat kelvottomia ja kotimaassa rakennetut vielä huonompia. Koneet poistettiin kirjanpidosta 1932 vain muutaman tunnin lentäneinä.


title: Suomen ilmavoimien historia

text: Seuraava ilmavoimien kehitysohjelma tehtiin eversti Väinö Vuoren komentajakaudella (3. joulukuuta 1926 – 8. syyskuuta 1932) vuonna 1928 mutta sitäkään ei edellisten ohjelmien tapaan muodollisesti vahvistettu. Siitä huolimatta Hansa-meritoimintakoneet päätettiin korvata Blackburn Ripon -koneella, josta hankittiin 1928 mallikone ja valmistuslisenssi. Ripon-toimitusten myöhästyminen puolestaan johti E.30 Kotka -meriyhteistoimintakoneen kehittämiseen. Riponeita valmistettiin vuosina 1930–1934 25 kolmessa sarjassa ja Kotkaa tehtiin prototyypin lisäksi viiden koneen sarja vuonna 1931. Caudron-koulukoneiden korvaamiseksi hankittiin vuonna 1928 de Havilland D.H.60 Moth -koneen lisenssi. Lopulta lentokonetehdas rakensi 21 Mothia vuosina 1929–1930 ja prototyypin lisäksi 32 Sääskeä vuosina 1930–1932.


title: Suomen ilmavoimien historia

text: Ilmavoimien ja Yleisesikunnan välit tulehtuivat ja niin Yleisesikunta laati vuonna 1931 17 laivuetta ja 221 konetta sisältävän ohjelman, jonka Mannerheimin johtama puolustusneuvosto vihdoin seuraavana vuonna vahvisti.


title: Suomen ilmavoimien historia

text: Ilmavoimien tukikohta ja lentuejärjestelmä uudistui muutaman kerran ennen toista maailmansotaa jolloin sen painotus alkoi siirtyä hävittäjäkoneisiin ja tukikohdat siirtyivät lähemmäksi itärajaa.


title: Suomen ilmavoimien historia

text: Ilmavoimat sai vuosina 1931–1933 vain alle kolmasosan hätäohjelmansa edellyttämistä varoista. Eversti Jarl Fritiöf Lundqvist, ilmavoimien komentaja 8. syyskuuta 1932 – 1. heinäkuuta 1945, teki toukokuussa 1933 puolustusneuvostolle 12 laivuetta käsittävän rajoitetun ohjelman, joka toteutettaisiin vuoteen 1938 mennessä. Tarkoitus ei ollut luopua 17 laivueen ohjelmasta vaan lykätä viiden laivueen perustamista myöhemmäksi.


title: Suomen ilmavoimien historia

text: Vuonna 1933 ilmavoimilla oli vain seitsemän laivuetta, joista yksi oli hävittäjälaivue, kolme oli maa- ja kolme meriyhteistoimintalaivueita. Perustettavista viidestä uudesta laivueesta yksi oli hävittäjälaivue ja kolme kaukotoimintalaivueita. Vuonna 1934 hävittäjälaivueiden määrä nostettiin kolmeen. Utissa toimivalla Lentolaivue 24:llä oli Gloster Gamecock -hävittäjät ja vuonna 1934 päätettiin hankkia 17 Bristol Bulldog uudelle Lentolaivue 26:lle.


title: Suomen ilmavoimien historia

text: Ennen talvisotaa Suomi, kuten moni muu maa, oli kiinnostunut nopeista pommikoneista, joiden uskottiin dominoivan tulevaa sodankäyntiä, hävittäjillä taas ei uskottu olevan suurtakaan merkitystä (douhetismi). Suomikin kiinnostui nopean pommikoneen hankkimisesta kaukotoimintalaivueilleen. Monien vaiheiden jälkeen lokakuussa 1936 tilattiin 18 Bristol Blenheim -konetta Lentolaivue 44:lle ja vuonna 1938 hankittiin koneen valmistuslisenssi. Toukokuussa 1936 hankittiin neljä Fokker C.X -syöksypommittajaa ja valmistuslisenssi; lentokonetehdas rakensi vuonna 1938 30 C.X:ää ja vuonna 1942 varaosista viisi. Marraskuussa 1936 hankittiin seitsemän Fokker D.XXI -hävittäjää ja valmistuslisenssi; lentokonetehdas rakensi vuosina 1938–1939 35 sarjakonetta ja välirauhan ja jatkosodan aikana 55 konetta lähinnä tiedustelukoneiksi.


title: Suomen ilmavoimien historia

text: Tämän takia moderni englantilainen pommikone Bristol Blenheim oli Suomen ilmavoimien käytössä talvisodan alkaessa. Pommikoneilla voitiin tehdä maavoimien toimintaa tukevia pommituksia, mutta talvisodassa ilma-aseen käyttö maavoimia vastaan ei ollut maasotaan suuresti vaikuttava tekijä. Aivan sodan loppuvaiheessa rynnäköintiä etenevää vihollisen jalkaväkeä vastaan tehtiin sekä hävittäjillä että pommittajilla.


title: Suomen ilmavoimien historia

text: Hävittäjissä elettiin aivan sodan alkuun asti kaksitasojen, avo-ohjaamojen, suksien ja kiinteiden laskutelineiden aikaa. Talvisodassa hävittäjästä tuli lopullisesti Suomen tärkein ilma-ase. Suomi haali hävittäjäkoneita sotaa edeltävinä kuukausina kilpaillen muun muassa Ruotsin kanssa amerikkalaisista Seversky P-35-hävittäjistä, jotka Ruotsi ehti ostamaan ensin. Suomen Yhdysvaltain suurlähettiläs Hjalmar Procopen väitetään neuvotelleen sekä koneiden oston että suuren lainan Yhdysvalloilta vuoden 1939 alussa ja tämän varusteluhankkeen kaatuneen Suomessa vasemmiston vastustukseen hallituksessa tai eduskunnassa. Tosin Seversky P-35 todettiin taistelukäytössä yhtä epäonnistuneeksi kuin moni muukin 1930-luvun alkupuolella suunniteltu sotilaslentokonemalli. Myös 30 Curtiss-Wright CW-21:stä oli neuvoteltu Yhdysvalloissa vuonna 1938. Suorituskykyisiä hävittäjiä tuottavien maiden (Englanti, Saksa) parasta kalustoa ei myyty lainkaan puolueettomiin maihin. Saksa oli valmis myymään 50 Heinkel He 112 -hävittäjää Suomeen. Kone oli hävinnyt kilvan Luftwaffen päähävittäjän roolista. E.Magnusson koelensi He 112 -koneen Rostockissa vuonna 1938, kone oli esillä Malmin lentoaseman avajaisissa, vuoden 1938 ilmailunäyttelyssä Helsingissä ja sitä kokeiltiin Utissa. Ilmavoimien komentaja Lundqvist ei ollut valmis kauppaan. Muun muassa Romanian kokemuksen He 112-koneesta olivat tyrmäävän huonot.


title: Suomen ilmavoimien historia

text: Talvisodan aikana ulkomaiden antama, suurta julkisuutta saanut asetuki koostui pääosin aikansa eläneistä koneista. Englanti kytki lahjoituksensa ylihintaan myytyihin koneisiin, esimerkiksi 10 lahjoitettua Gloster Gladiatoria kytkeytyi 20 ostettuun, jotka tilattiin 12. joulukuuta 1939. Lahjoitukset Englanti komensi siirtomaansa Etelä-Afrikan toimittamaan Suomeen. Koneet saapuivat Suomeen 18. tammikuuta – 14. helmikuuta 1940. Gladiatoreista 12 tuhoutui pelkästään helmikuun 1940 ilmataisteluissa (ynnä yksi onnettomuudessa).


title: Suomen ilmavoimien historia

text: Suomen ilmavoimien paras hävittäjäkone talvisodassa oli Fokker D.XXI. Se oli alun perin suunniteltu Hollannin siirtomaajoukoille Indonesiaan – siksi siinä oli koneen nopeutta alentava kiinteä laskuteline. Fokkerien taistelukykyä huononsi entisestään päätös asentaa Suomessa lisenssivalmistettuihin koneisiin Blenheimien moottoreiden kanssa teknisesti yhtenevät 840 hevosvoimaiset Bristol Mercury VIII –moottorit. VL:n valmistamat koneet olivat myös raskaampia kuin alkuperäiset hollantilaiset Fokkerit. Suksikonedoktriini oli talvisodassa Suomelle edullinen koska työkenttiä oli helpompi tehdä suksikoneille kuin pyöräkoneille.


title: Suomen ilmavoimien historia

text: Fiat G.50 oli suomalaisten ainoa moderni kone. Se tilattiin 23. lokakuuta 1939 ja Italia lupasi toimittaa koneen 15. marraskuuta 1939 mennessä. Kaksi konetta pääsi Saksan läpi Ruotsiin ja sieltä Suomeen ennen kuin Saksa esti koneiden viennin sen lävitse. Italia haki koneet takaisin Saksasta ja lähetti ne meritietä pitkin Ruotsiin, josta koneet saapuivat Suomeen talvisodan loppupuolella. Italian lähettämät kouluttajat osallistuivat myös sotalentoihin. Kone ei ollut suunniteltu arktisiin oloihin ja se toimi aluksi huonosti Suomen kylmässä talvessa.


title: Suomen ilmavoimien historia

text: Bensiiniä ja pommeja Suomen ilmavoimilla oli riittämiin, mutta ”malli Cajander” oli käytössä ylimääräisiin kertausharjoituksiin asti. Ohjaajat lensivät rauhan aikana vain noin 3–4 tuntia kuukaudessa nimenomaan kustannusten säästämiseksi. Patruunoissa ongelmana oli lentokoneiden konekiväärien tyyppien moninaisuus – eri koneissa eivät saman kaliiperin aseisiin käyneet samat patruunat.


title: Suomen ilmavoimien historia

text: Ennen talvisodan alkua pikakoulutettiin myös sotilaslentäjiä.


title: Suomen ilmavoimien historia

text: Talvisota alkoi 30. marraskuuta 1939 Neuvostoliiton ilmavoimien pommittaessa 21 paikkakuntaa Suomessa.


title: Suomen ilmavoimien historia

text: Suomen ilmavoimat oli asetettu torjuntavalmiuteen 7. lokakuuta 1939. Reserviläiset saapuivat ylimääräisiin kertausharjoituksiin 14. lokakuuta 1939.


title: Suomen ilmavoimien historia

text: Neuvostoliiton ilma-aseen arvioidusta 5000 lentokoneesta Suomen rintamalle tuli noin 700 hävittäjää ja noin 800 keskiraskasta pommikonetta. Ne toimivat rintamalla alistettuna maavoimien tarpeisiin. Suomen teollisuuskaupunkeihin ja rautateiden risteysasemiin kohdistuneet pommitukset eivät olleet tehokkaita.


title: Suomen ilmavoimien historia

text: Suomen ilmavoimien taisteluvahvuus sodan alussa oli 17 pommikonetta ja 31 hävittäjää. Tiedustelukoneita oli peräti 54, tosin niistä 20 oli pikemminkin yhteyskoneita. Ilmavoimien esikuntaan oli perustettu Ilmapuolustuksen esikunta, joka johti sekä ilmatorjuntaan (it-tykistö) että lentotoimintaa. Ilmavoimat toimi neljän lentorykmentin voimin.